cyanic-selkie/wikianc huggingface dataset:
ບຸນປີໃຫມ່ລາວ
7.        ຖ້າ​ວັນເສົາເປັນ​ມື້​ມະຫາ​ສົງ​ການ ນາງ​ສົງ​ການ​ນາມ ມະ​ໂຫ​ທອນ​ເທ​ວີ ຊົງ​ພາ​ຫຸ​ລັດ​ທັດ​ດອກ​ສາ​ມຫາ​ວ ອາ​ພອນ​ແກ້ວ​ນິນ​ລັດຕະນະ ພັກ​ສາ​ຫານ​ເນື້ອ​ຊາຍ ພະ​ຫັດ​ຂວາ​ຊົງກົງ​ຈັກ​ ພະ​ຫັດຊ້າຍ​ຊົງ​ຕີ​ສູນ ສະເດັດ​ມາ​ເທິງ​ຫລັງ​ມະ​ຍຸ​ລາ (ນົກ​ຍູງ).
ກ່າຍມາຈາກເວບພັນລາວ ຂຽນລົງໂດຍ:ແອບຮັກຄົນອ່ານເຈົ້າຫັ້ນແລ້ວ
ບໍລິການຂໍ້ຄວາມສັ້ນ
ບໍລິການຂໍ້ຄວາມສັ້ນ (Short Message Service)  ຫຼື ເອສເອມເອສ (SMS) ແມ່ນບໍລິການການສື່ສານຢ່າງນຶ່ງ ທີ່ໃຫ້ຜູ້ໃຊ້ບໍລິການສາມາດສົ່ງຂໍ້ຄວາມສັ້ນ ໆ ໄປຍັງອຸປະກອນສື່ສານອີກເຄື່ອງນຶ່ງໄດ້ ພົບໃຊ້ໃນໂທລະສັບມືຖື ຄອມພິວເຕີມືຖື ຫຼືໂທລະສັບພື້ນຖານບາງລະບົບ.
ອ້າງອີງ
ໝວດ:ການສື່ສານ
ປະເທດຟິນແລນດ໌
ປະເທດຟິນແລນດ໌ ແມ່ນປະເທດນຶ່ງທີ່ຢູ່ໃນທະວີບເອີລົບ.
🇪🇺 ໝວດ:ປະເທດແຟງລັງ
ບ້ານນາຍາງໃຕ້
ບ້ານນາຍາງໃຕ້ແມ່ນບ້ານໜຶ່ງທີ່ຂຶ້ນກັບເມືອງນ້ຳບາກ, ແຂວງ ຫຼວງພະບາງ, ສປປລາວ. ບ້ານນາຍາງໃຕ້ເປັນບ້ານຂອງຊົນເຜົາລື້ເຊິ່ງມີເຊື້ອສາຍມາຈາກສິບສອງພັນນາລື້. ປັດຈຸບັນບ້ານນາຍາງໄດ້ແຍກເປັນຫຼາຍບ້ານເຊັ່ນ ບ້ານນາຍາງເຫນືອ, ບ້ານຫ້ວຍຫ້າ, ບ້ານຫ້ວຍຫີດ, ບ້ານນາໃໝ່ ແລະ ບ້ານປຸ່ງຈອງ.
Miss Trans Global
Miss Trans Global ແມ່ນການປະກວດສາກົນປະຈໍາປີສໍາລັບແມ່ຍິງຂ້າມເພດ.
ອາຣ໌ ບອນນີ ເກບຣຽລ
ອາຣ໌ ບອນນີ ໂກລາ ເກບຣຽລ (R'Bonney Nola Gabriel; ເກີດ 20 ມີນາ ປີ 1994) ເປັນຜູ້ຄອງຕຳແໜ່ງນາງງາມຊາວອາເມຣິກາທີ່ໄດ້ຮັບຕຳແໜ່ງ ມິສຢູເອັສເອ 2022 ແລະ ມິສຢູນິເວີຣສ 2022 ແລະ ເປັນຜູ້ຄອງຕຳແໜ່ງທີ່ມີອາຍຸຫຼາຍທີ່ສຸດ
ພຣະພູຄຳ ແກ້ວປະທຸມ
ຊີວິດໄວເດັກ
ພູຄຳ ເກິດເມື່ອວັນທີ 8. ກັນຍາ ປີ ພ.ສ. 2535 (ຄ.ສ. 1990) ທີ່ບ້ານດົງທ່າ ເມືອງອຸທຸມພອນ ແຂວງສະຫວັນນະເຂດ ໃນຄອບຄົວທີ່ທຸກຍາກ ດັງນັ້ນ ຈຶ່ງຊ່ວຍພໍ່ແມ່ເຮັດໄຮ່ໃສ່ສວນ ວຽກເຮືອນຊານທຸກຢ່າງ ເຊັ່ນ ຕັກນ້ຳ, ຫນື້ງເຂົ້າ, ລ້ຽງງົວ, ລ້ຽງຄວາຍ, ວຽກງານທີ່ຜູ້ຍິງເຮັດໄດ້ ເຂົາກໍ່ເຮັດໄດ້ເຊັ່ນດຽວກັນ ດ້ວຍຄວາມທີ່ເປັນເດັກນ້ອຍດຸມັ່ນ ເປັນທີ່ຮັກແພງຂອງຄອບແລະຍາດພີ່ນ້ອງ ເວລາໄປໃສມາໃສ ຄົນໃນຫມູ່ບ້ານເຂົາຮັກແພງ
ຕອນເປັນສາມະເນນ
ເມື່ອສາມະເນນພູຄຳ ແກ້ວປະທຸມ ຮຽນຈົບ ມ.3 ແລ້ວ ຕອນນັ້ນອາຍຸ16 ປີ ແຕ່ໂຮງຮຽນໃນບ້ານໂນນປ່າໄລ່ ມີພຽງ ມ.3 ເທົ່ານັ້ນ ເຂົາຈຶ່ງຕັດສິນໃຈເຂົ້າມາບວດໃນພຣະພຸດທະສາສະນາ ບວດເມື່ອວັນທີ 6 ເດືອນມິຖຸນາ  ຄ.ສ.2006 ທີ່ບ້ານໂນນປ່າໄລ່ ເມືອງອຸທຸມພອນ ແຂວງສະຫວັນນະເຂດ ໂດນຍາພໍ່ສີຕານ ເປັນຜູ້ບວດໃຫ້ (ເຊິ່ງຍາພໍ່ກໍເປັນຕາຂອງສາມະເນນພູຄຳ) ດ້ວຍເປັນຄົນທີ່ໃຝ່ໃນການສຶກສາຮ່ຳຮຽນ ເມື່ອບວດແລ້ວ  ເຂົາກໍໄດ້ເຂົ້າມາຢູ່ໃນໃນຕົວເມືອງສະຫວັນນະເຂດ ຄື ວັດອົບມາພຸດທາວາສ ເຊິ່ງເຈົ້າອະທິການວັດ ແມ່ນ ພຣະອະຣິຍະມຸນີສີສຸທັມມະໂລກາຈາຣຍ໌(ພຣະອາຈານສົມບູນ ສິຣິປັນໂຍ) ໃນຕອນນັ້ນ ແລະເປັນສຳນັກປະຕິບັດທັມປະຈຳແຂວງສະຫວັນນະເຂດ ເຊິ່ງເຮັດໃຫ້ສາມະເນນພູຄຳ ໄດ້ມີໂອກາດສຶກສາຈາກຄຸບາອາຈານໃນຫລາຍໆເລື່ອງ ເຊັ່ນ ວິທີປະຕິບັດວິປັດສະນາກັມມະຖານ,ຝຶກເທດສະນາທັມ(ໂວຫານ),ອົບຮົມກິຣິຍາມາຣະຍາດ,ແລະການສຶກສາສິລະປະວິທະຍາອື່ນໆ ທັງທາງໂລກແລະທາງທັມ ຈຶ່ງເຮັດໃຫ້ເຂົາມີປະສົບການຫລາຍຢ່າງ ສາມາດຊ່ວຍງານພຣະສາສະນາໄດ້ຢ່າງຫລວງຫລາຍ
ການສຶກສາ
ເມື່ອອາຍຸໄດ້ 8 ປີ ໄດ້ເຂົ້າ ໂຮງຮຽນ ຊັ້ນປະຖົມ ທີ່ໂຮງຮຽນ ບ້ານໂນນປ່າໄລ່ ເປັນບ້ານໃກ້ໆ ກັນ ແລະທຸກໆ ມື້ກໍຕ້ອງຍ່າງມາຮຽນ ຄືກັບເດັກນ້ອຍຄົນອື່ນໆ ເພາະໃນສະໄໝນັ້ນ ລົດທີ່ຈະຫາຂີ່ມາໂຮງຮຽນນັ້ນຍາກແສນຍາກ ແຕ່ດ້ວຍຄວາມບາກບັ່ນ ຄວາມເອົາໃຈໃສ່
ອ້າງອິງ
ຫມວດຫມູ່:
ຈັງຫວັດພະນະຄອນ
ຈັງຫວັດພະນະຄອນ ແມ່ນຈັງຫວັດໃນອະດີດຂອງປະເທດໄທ ຕັ້ງຢູ່ທາງຝັ່ງຕະເວັນອອກຂອງແມ່ນ້ຳເຈົ້າພະຍາ ມີຂຶ້ນໃນຊ່ວງ ຄ.ສ. 1865-1972 ກ່ອນທີ່ຈະຮວມກັບຈັງຫວັດທົນບຸລີ ເປັນບາງກອກໃນປັດຈຸບັນ
ປະເທດໂຣມາເນຍ
ປະເທດໂຣມາເນຍ ແມ່ນປະເທດນຶ່ງທີ່ຢູ່ໃນທະວີບເອີລົບ. 🇪🇺 ໝວດ:ປະເທດລູມານີ
ຈັງຫວັດພະນະຄອນ
ປະຫວັດ
ຈັງຫວັດພະນະຄອນ ກໍ່ຕັ້ງຂຶ້ນເມື່ອ ຄ.ສ. 1865 ມີເຂດການປົກຄອງ 13 ອຳເພີ ເດີມມີຖານະເປັນອຳເພີຊະນະສົງຄາມຂຶ້ນກັບກົມນະຄອນບານ ມີທີ່ວ່າການອຳເພີຕັ້ງຢູ່ທີ່ຖະໜົນຈັກກະພົງຕິດກັບວັດຊະນະສົງຄາມດ້ານເໜືອ ໃນວັນທີ່ 15 ຕຸລາ ຄ.ສ.1915 ໄດ້ມີປະກາດຍົກເລີກອຳເພີຊັິ້ນໃນແຕ່ເດີມແລະຕັ້ງອຳເພີອຳເພີຊັ້ນໃນຂຶ້ນໃໝ່ 25 ອຳເພີ ຕໍ່ມາໃນວັນທີ່ 12 ມີນາ ຄ.ສ.1928 ລາຊະສະໄໝພະບາດສົມເດັດພະປົກເກົ້າເຈົ້າຢູ່ຫົວ ໄດ້ມີການຮວມພື້ນທີ່ອຳເພີພາຫຸຣັດ ອຳເພີສຳລານລາດ ອຳເພີພະລາຊະວັງ ແລະອຳເພີຊະນະສົງຄາມເປັນອຳເພີດຽວກັນ ຮຽກວ່າ ອຳເພີພະນະຄອນ ຕາມປະກາດຍຸບຮວມອຳເພີແລະກິ່ງອຳເພີໃນຈັງຫວັດພະນະຄອນແລະທົນບຸລີ (ພາຍຫຼັງໄດ້ຍຸບອຳເພີສາມຍອດແລະອຳເພີບາງຂຸນພົມເຂົ້າມາຮວມດ້ວຍ) ແລະໃນປີ ຄ.ສ.1972 ໄດ້ມີປະກາດຄະນະປະຕິວັດຈັດລະບຽບການປົກຄອງໃນເຂດນະຄອນຫຼວງໃໝ່ອຳເພີພະນະຄອນຈຶງໄດ້ຮັບການປ່ຽນແປງຖານະເປັນ ເຂດພະນະຄອນ ບາງກອກ
ການແບ່ງເຂດການປົກຄອງ
ອຳເພີຊັ້ນໃນ (ຄ.ສ. 1865)
ອຳເພີຊັ້ນໃນ (ຄ.ສ. 1915)
ອຳເພີຊັ້ນໃນ (ຄ.ສ. 1928)
ອຳເພີຊັ້ນນອກ (ທຸກ ຄ.ສ.)
ວາລະສານ
ອ້າງອີງ
ໝວດ:ວາລະສານ ໝວດ:ສື່ວັນນະກຳ
ວັນຊາດ
ວັນຊາດ (ຄຳເຄົ້າ: ວັນຊາຕ) ແມ່ນວັນທີ່ກຳໜົດເປັນວາລະສະເຫຼີມສະຫຼອງຄວາມເປັນຊາດຂອງປະເທດນັ້ນໆ ໂດຍສ່ວນຫຼາຍແມ່ນຈະຖືເປັນວັນພັກທາງລັດຖະການນຳ ວັນຊາດສ່ວນໃຫຍ່ຈະເປັນວັນກໍ່ຕັ້ງລັດ ,ເປັນວັນສະຖາປະນາປະເທດ ຫຼື ວັນທີ່ມີເອກະລາດໃນລັດ ( ຫຼື ໄດ້ຮັບເອກະລາດຄືນຈາກຜູ້ຢຶດຄອງ )ນອກຈາກນີ້ຍັງອາດແມ່ນວັນທີ່ມີຄວາມສຳຄັນໃນປະຫວັດສາດ ຫຼື ສາສະໜາ ເປັນວັນຊາດກໍ່ໄດ້ ບາງລັດກໍ່ຖືເອົາວັນເກີດຂອງປະມຸກລັດເປັນວັນຊາດ ໂດຍສະເພາະແມ່ນລະບົບກະສັດເປັນປະມຸກ ໃນກໍລະນີປ່ຽນປະມຸກວັນຊາດກໍ່ປ່ຽນນຳ.
ປະເທດສ່ວນໃຫຍ່ແມ່ນຈະມີວັນຊາດພຽງວັນດຽວໃນ ໜຶ່ງປີ ແຕ່ບາງປະເທດ ເຊັ່ນ ປາກີສະຖານ ມີວັນຊາດຫຼາຍກວ່າໜຶ່ງວັນ, ນອກຈາກນີ້ເຂດບໍລິຫານພິເສດຂອງຈີນ ເຊັ່ນ ຮ່ອງກົງ ແລະ ມາເກົາ ຈະສະຫຼອງວັນທີ່ກໍ່ຕັ້ງເຂດບໍລິຫານພິເສດແລະສະຫຼອງໃນວັນຊາດຈີນນຳ.
ຄວາມສຳຄັນຂອງວັນຊາດແຕ່ລະປະເທດນັ້ນຍ່ອມແຕກຕ່າງກັນໄປ ບາງປະເທດກໍ່ເຫັນວ່າມີຄວາມສຳຄັນຫຼາຍ ສ່ວນບາງປະເທດກໍ່ບໍ່ເນັ້ນຄວາມສຳຄັນປານໃດ ເຊັ່ນ ຈີນ ຫວຽດນາມ ອາເມຣິກາ ແລະ ຝຣັ່ງ ຈະມີການສະເຫຼີມສະຫຼອງຢ່າງຍິ່ງໃຫຍ່ ສ່ວນອັງກິດກໍ່ບໍ່ໄດ້ສະເຫຼີມສະຫຼອງຢ່າງຍິ່ງໃຫຍ່ແຕ່ຢ່າງໃດ, ນອກຈາກນີ້ວັນຊາດໃນບາງປະເທດອາດປ່ຽນໄດ້ຕາມເຫດການສຳຄັນ.
ສຳຫຼັບປະເທດລາວເຮົາ ແມ່ນ ວັນທີ 02 ທັນວາ ປີ ຄ.ສ 1975 ນັບເປັນ ວັນສະຖາປະນາປະເທດ ຫຼື ວັນຊາດ ,ເພາະເປັນປີທີ່ຍາດໄດ້ເອກະລາດຈາກຈັກກະພັດອາເມຣິກາມາໄດ້.
ຄາດ
ເປັນຄຳນາມຫລືກຳມະເປັນອຸປະກອນເຮັດການກະເສດ ປົກະຕິແລ້ວຄາດນັ້ນຈະດຳເນີນຫລັງຈາກໄຖຄົ້ນຫລັງຈາກຄາດແລ້ວຈະເລີ້ມດຳນາ.
ແສນສັກ ເມືອງສຸລິນ
ແສນສັກ ເມືອງສຸຣິນ (13 ສິງຫາ 1951-16 ເມສາ 2009) ແມ່ນນັກມວຍຊາວໄທທີ່ເຄີຍເປົນແຊ້ມໂລກຮຸ່ນ 140 ປອນຂອງສະພາມວຍໂລກ (WBC) ມີຊື່ທີ່ແທ້ຈິງວ່າບຸນສົ່ງ ມັິ່ນສີ ເກີດທີ່ອຳເພີເມືອງ ຈັງຫວັດເພົດຊະບູນ ແສນສັກຍັງເປັນເຈົ້າຂອງສະຖິຕິໂລກໂດຍຕີມວຍສາກົນ ແຕ່ພຽງ ສາມເທື່ອກໍ້ໄດ້ເປົນແຊ້ມໂລກ
ຊໍ້ມູນອື່ນ
ໝວດ:ຊາວໄທ ໝວດ:ນັກມວຢ
ດຳນາ
ດຳນາແມ່ນຄຳກຳມະດຳນາໝາຍຄວາມວ່າເອົາຕົ້ນກ້າດຳລົງໄປໃນດິນຕາມໄລ່ຍະຫ່າງທີ່ກຳນົດເວົ້າອີກຢ່າງໜຶ່ງແມ່ນການປູກຕົ້ນເຂົ້າ.
ວະຟູ ໂຊຮົງເຄະ
ວະຟູ ໂຊຮົງເຄະ (Wafū Sōhonke) ແມ່ນລາຍການໂທລະພາບກ່ຽວກັບວັດທະນະທຳຍີ່ປຸ່ນ ຖືກຜະລິດໂດຍ ທີວີ ໂອະຊະກະ ແລະອອກອາກາດເທິງເຄືອຂ່າຍໂທລະພາບ ທີວີ ໂຕກຽວ
ບັນນາລັກສາດແລະສາລະນິເທດສາດ
ເປົ້າໝາຍຫຼັກຂອງ ງານຄົ້ນຄວ້າດ້ານບັນນາລັກສາດແລະສາລະນິເທດສາດ ມຸ່ງໄປທີ່ການຈັດການອົງຄວາມຮູ້ ເພື່ອການດຶງຂໍ້ມູນມາໃຊ້ໄດ້ຢ່າງມີປະສິດທິພາບ ໂດຍອາດລວມເຖິງຫົວຂໍ້ອື່ນໄດ້ແກ່ ການໄດ້ມາ, ການສ້າງລາຍການຊື່, ການຈັດໝວດ, ການເກັບຮັກສາ, ແລະ ການເບິ່ງແຍງຂໍ້ມູນແລະຊັບພະຍາກອນຫ້ອງສະໝຸດ.
ສາສະໜາຊູດາ
ສາສະໜາຢິວ (ອັງກິດ: Judaism) ຫຼື ສາສະໜາຊູດາ (Judaïsme) ແມ່ນວິຖີຊີວິດ ປັດຊະຍາ ແລະສາສະໜາປະເພດເອກະເທວະນິຍົມຕາມຄວາມເຊື່ອຂອງຊາວຢິວ. ມີຕົ້ນກຳເນີດໃນຄຳພີຮີບູ (ຫຼືຄຳພີທານັກ) ໂຮມເຖິງຄຳພີຊັ້ນຫຼັງ ເຊັ່ນ ຄຳພີທາວມຸດ.​ ສາສະນິກະຊົນຢິວຖືວ່າວິຖີນີ້ແມ່ນພັນທະສັນຍາລະຫວ່າງພະຢາເວກັບວົງວານອິສະລາເອວ.​ ສາສະໜາຢິວແບບຮັບບີຖືວ່າພະຢາເວໄດ້ປະທານທຳມະບັນຍັດອັນເອີ້ນວ່າຄຳພີທໍລ້າແກ່ໂມເສດຢູ່ພູຊີນາຍ.
ບັນນາລັກສາດແລະສາລະນິເທດສາດ
ການສຶກສາອີກຂະແໜງໜຶ່ງ ທີ່ສຶກສາເລື່ອງໃກ້ຄຽງກັນ ແຕ່ໄດ້ພັດທະນາໄປອີກທາງ ແມ່ນ ການສຶກສາໂຄງສ້າງຂອງຂໍ້ມູນ ແລະ ທິດສະດີຂໍ້ມູນ (Information Theory) ເຊິ່ງແມ່ນການສຶກສາເຊີງຄະນິດສາດ ກ່ຽວກັບແນວຄິດຂອງຂໍ້ມູນສາລະສົນເທດ.
ສາສະໜາຊູດາ
ໝວດ:ສາສະໜາຢິວ
ບັນນາລັກສາດແລະສາລະນິເທດສາດ
ເບິ່ງຕື່ມ
ໝວດ:ວິທະຍາການສາລະສົນເທດ
ເບີເກີຄິງ
thumb "ເບີເກີຄິງ" ເປັນອົງການອາຫານນານາຊາດສາກົນທີ່ຂາຍ s. ຮ້ານເປີດຮ້ານທໍາອິດ 1954, Miami, Florida.
ຫນຶ່ງໃນໂລກຂອງ Burger ທັງຫມົດຂອງຊ່ຽວຊານທີ່ມັກ favorite ຂອງ King ແມ່ນ Hamburger ເອີ້ນວ່າ "Whopper".
ໃນເວລາທີ່ Burger King ຕັດສິນໃຈທີ່ຈະຂະຫຍາຍການເຮັດວຽກຂອງເຂົາເຈົ້າໃນ ອອດເຕເລຍ, ພວກເຂົາເຈົ້າຮູ້ວ່າມັນໄດ້ຮັບການເຄື່ອງຫມາຍການຄ້າຊື່ຂອງທຸລະກິດຂອງເຂົາເຈົ້າໂດຍຜ່ານການແລ່ນທີ່ໄວນໍເປັນຂະຫນາດນ້ອຍຮ້ານອາຫານ takeaway. Resultingly, ແຟນໄຊອົດສະຕາລີຄັ້ງທໍາອິດ Burger King Coporation ກໍ່ຕັ້ງຂຶ້ນໃນ ເພີດ, ບໍ່ເຫມາະສົມກັບຫົວຂໍ້ " 'The Hungry Jack' ', ຊ້ໍາຊື່ແລະມີຄວາມຮູ້ສຶກແຟນໄຊໄດ້ Jack Cowin ໃຫ້ແນ່ໃຈວ່າ Jack ຂາຍປະເພດ burgers ໃນປະຈຸບັນ, ເຊັ່ນດຽວກັນກັບຜູ້ຊ່ຽວຊານປະເທດອົດສະຕາລີ, Burger Aussie. Burger ນີ້ແມ່ນອີງໃສ່ປະເພນີອົດສະຕາລີ ປາແລະ chip ຮ້ານ favorites, ລວມທັງໄຂ່ຂົ້ວ, Bacon, ຜັກບົ່ວແລະ beetroot ແລະຊີ້ນມັກ, lettuce ແລະຫມາກເລັ່ນ.
ລາຍຊື່ຕົວແທນອາຊຽນໃນການປະກວດມິສຢູນີເວີຣສ
ລາຍຊື່ຕົວແທນອາຊຽນໃນການປະກວດມິສຢູນີເວີຣສ ປະເທດກຳປູເຈຍ, ສິງກະໂປ, ໄທ, ບູໄນ, ຟິລິບປິນ, ມາເລເຊຍ, ມຽນມາ, ລາວ, ຫວຽດນາມ ແລະອິນໂດເນເຊຍ
ລາຍຊື່ຕົວແທນອາຊຽນໃນການປະກວດ
ຊະນະເລີດ
ຮອງຊະນະເລີດ
ເຂົ້າຮອບສຸດທ້າຍ
ແຫຼ່ງຂໍ້ມູນອື່ນ
ໝວດ:ແມ່ແບບການປະກວດນາງງາມ ໝວດ:ການປະກວດນາງງາມ
ລະເບີດເຖິດເທິງ
ຊື່ລາຍການ
ລະເບີດເຖິດເທິງມີການປ່ຽນຊື່ລາຍການເຖິງ 7 ຄັ້ງ ແລະຍັງຄົງຊື່ ລະເບີດເຖິດເທິງ ໄວ້ສະເໝີ (ຍົກເວັ້ນ ລະເບີດທ່ຽງແຖວຕົງ)
ວາໄຮຕີ້ໂຊ
ໃນໄລຍະເລິ່ມທຳອິດ ລະເບີດເຖິດເທິງມີຮູບແບບແມ່ນລາຍການວາໄຮຕີ້ ເຊິ່ງອອກອາກາດລະຫວ່າງວັນທີ 7 ມັງກອນ ຄ.ສ. 1996 ເຖິງ 31 ມີນາ ຄ.ສ. 1996 ມີພິທີກອນຫຼັກຄື ມະຍຸລາ ສະເຫວດສິລາ ແລະ ໜູ ຄອງເຕີຍ (ພາຍຫຼັງໄດ້ເພີ່ມ ໝ່ຳ ຈົ໊ກມົກ ແມ່ນພິທີກອນຫຼັກນຳ ຈາກເດີມທີເປັນພຽງພິທີກອນປະຈຳຊ່ວງ ຮາລະເບີດ) ມີຊ່ວງຕ່າງໆ ດັ່ງນີ້
ຊິດຄອມເກມໂຊ
ເມື່ອລາຍການລະເບີດເຖິດເທິງອອກອາກາດໄດ້ພຽງໄລຍະເວລາ 3 ເດືອນ ລະເບີດເຖິດເທິງໄດ້ປ່ຽນຮູບແບບມາເປັນລະຄອນຊິດຄອມຄວບຄູ່ໄປກັບເກມໂຊໃນຊ່ວງທ້າຍລາຍການ ເຊິ່ງຖືເປັນຮູບແບບປັດຈຸບັນຂອງລະເບີດເຖິດເທິງໃນຍຸກນີ້ແລະຕໍ່ໆມາ ໂດຍພິທີກອນຫຼັກນັ້ນ ແມ່ນມະຍຸລາ ສະເຫວດສິລາພຽງຄົນດຽວ ແຕ່ໜູ ຄອງເຕີຍ ແລະໜ່ຳ ຈົ໊ກມົກ ໄດ້ປ່ຽນມາເຮັດໜ້າທີ່ແມ່ນຜູ້ຫຼີ້ນລະຄອນຊິດຄອມແລະຮ່ວມຫຼີ້ນເກມໂຊນຳນັ້ນເອງ (ແຕ່ມະຍຸລາກໍໄດ້ຮ່ວມຫຼີ້ນລະຄອນຊິດຄອມນຳ ແຕ່ເປັນພຽງບົດສົມທົບເທົ່ານັ້ນ) ເຊິ່ງເລິ່ມອອກອາກາດເປັນຄັ້ງທຳອິດເມື່ອວັນທີ 7 ມັງກອນ ພ.ສ. 2539 ຈົນຮອດລະເບີດເຖິດເທິງໃນຍຸກປັດຈຸບັນຕໍ່ໆມາ
ສຳລັບຊ່ວງຊິດຄອມນັ້ນ ມີເນື້ອຫາກ່ຽວກັບຊຸມຊົນຂອງຄົນໃນຊອຍເຖິດເທິງ ຊຸມຊົນແຫ່ງໜຶ່ງໃນປະເທດໄທ ທີມີ ເທັ່ງ (ເທັ່ງ ເຖິດເທິງ) ກັບ ໂໜ່ງ (ໂໜ່ງ ຊະຊະຊ່າ) ແມ່ນນັກເລງຄຸມຊອຍ ຍຸກທຳອິດ ມີທຸ໊ຍ (ກຽດ ກິດຈະເລີນ) ທຶ້ງ (ເອກະພັນ ບັນລືລິດ) ແລະ ເທັ່ງ ແມ່ນນັກເລງຄຸມຊອຍ ແລະໂຕລະຄອນຕ່າງໆ ເຊັ່ນ ເຈ໊ໝ່ຳ (ໝ່ຳ ຈົ໊ກມົກ) ອາໂກ (ເປີ໋ ຈົ໊ກມົກ) ຄຸນນາຍສະອາດ (ໜູ ຄອງເຕີຍ) ພໍ່ມະຫາ (ເດີ໋ ດອກສະເດົາ) ຕຸ່ມ (ແດນນີ້ ສີພິນໂຍ) ແລະນັກສະແດງຄົນອື່ນໆທີເຂົ້າມາຮ່ວມສະແດງໃນພາຍຫຼັງອີກ ໂດຍທຸກສັບດາຈະມີເນື້ອຫາຂອງແຕ່ລະຕອນທີບໍ່ຊ້ຳກັນ ຄືແບບຕອນດຽວຈົບ (ຍົກເວັ້ນບາງຕອນ ທີອາດມີໄລຍະເວລາອອກອາກາດຫຼາຍກວ່າ 1 ເທບ ແລະໃນຊ່ວງຫຼັງຂອງລະເບີດເຖິດເທິງ ຈະມີເນື້ອຫາທີຕໍ່ເນື່ອງກັນ) ແລະແຕ່ໃນລະຕອນຈະມີດາລາຮັບເຊີນຂອງລະເບີດເຖິດເທິງຄົນທຳອິດກໍຄື ສົມບັດ ເມທະນີ ທັງນີ້ຕະຫຼອດໄລຍະເວລາທີລະເບີດເຖິດເທິງອອກອາກາດຮອດປັດຈຸບັນ ຊ່ວງຊິດຄອມໄດ້ມີການປັບປ່ຽນເນື້ອຫາແລະໂຕລະຄອນຢູ່ເຮື່ອຍໆ ຕາມແຕ່ສະພາບໃນຍຸກນັ້ນໆ ແລະຕັ້ງແຕ່ລະເບີດທ່ຽງແຖວຕົງ ເປັນຕົ້ນມາ ຈົນຮອດລະເບີດເຖິດເທິງຍຸກປັດຈຸບັນ ມີເນື້ອຫາທີບໍ່ຕໍ່ເນື່ອງຫຼືບໍ່ກ່ຽວຂ້ອງກັບເທັ່ງໂໜ່ງແລະຊອຍເຖິດເທິງອີກເລີຍ
ໂຕລະຄອນ
ເບິ່ງບົດຄວາມທີ ລາຍຊຶ່ໂຕລະຄອນໃນລະເບີດເຖິດເທິງ
ລະເບີດເຖິດເທິງ ວັນຫຍຸດ
ແມ່ນລາຍການພິເສດຂອງລະເບີດເຖິດເທິງ ອອກອາກາດຕັ້ງແຕ່ປີ ຄ.ສ. 2002 - ຄ.ສ. 2005 ໂດຍຈະສະເໜີເລື່ອງລາວໃນຕອນພິເສດທີເພີ່ມເຕີມຈາກເລື່ອງລາວປົກກະຕິ ຫຼື ສະເໜີພາບເຫດການທີ່ນ່າສົນໃຈຂອງຕອນທີອອກອອກອາກາດໄປແລ້ວນຳສະເໜີອີກເທື່ອໜຶ່ງ ແລະຕັດຊ່ວງເກມອອກ
ຜູ້ດຳເນິນລາຍການ
ແມ່ນນັກສະແດງຫຼັກແລະນັກສະແດງສົມທົບປະຈຳລະເບີດເຖິດເທິງທີມາຮ່ວມຫຼີ້ນເກມໃນຊ່ວງທ້າຍລາຍການ ແຕ່ບໍ່ໄດ້ເປັນຜູ້ດຳເນິນລາຍການຫຼັກຫຼືຮ່ວມແຕ່ຢ່າງໃດ ເຊິ່ງພາຍຫຼັງຊາວຊອຍເຖິດເທິງບາງຄົນ (ດີໃຈ, ລິຊ່າ , ສົ້ມເຊັ້ງແລະທີນ ສະລາວຸດ) ໄດ້ໄປເປັນຜູ້ດຳເນິນລາຍການຮ່ວມຕາມລຳດັບ
ມາແທນ ເດີ໋ ດອກສະເດົາ ມາແທນ ໝ່ຳ ຈົ໊ກມົກ
ເກມໂຊ
ພາຍຫຼັງຊ່ວງຊິດຄອມຈົບ ດາລາຮັບເຊີນທີ່ສະແດງໃນຊ່ວງຊິດຄອມຕອນນັ້ນ ໆ ຈະຕ້ອງມາຫຼີ້ນເກມໃນຊ່ວງທ້າຍຂອງລາຍການ
ວາງລະເບີດ (6 ຕຸລາ ຄ.ສ. 1996 - 13 ກັນຍາ ຄ.ສ. 2009)
ຮູບແບບທຳອິດ ແມ່ນຮູບແບບຂອງເກມວາງລະເບີດທີ່ໃຊ້ໃນລາຍການມາຕະຫຼອດ ຄືຈະມີແຜ່ນປ້າຍລູກລະເບີດ ເຊິ່ງແຜ່ນປ້າຍທັງໝົດຂຶ້ນຢູ່ກັບຈຳນວນຂອງຜູ້ຫຼີ້ນຄືແຂກຮັບເຊີນ ແລະພິທີກອນຮ່ວມ (ຍົກເວັ້ນພິທີກອນຫຼັກ) ແຕ່ລະແຜ່ນປ້າຍຈະມີລູກລະເບີດແຕກຕ່າງກັນໄປ (1996 - 1997 ມີ 4 ແຜ່ນປ້າຍ ,1997- 1999 ມີ 5 ແຜ່ນປ້າຍ 1999 - 2003 ມີ 6 ແຜ່ນປ້າຍ 2005 - 2009 ມີ 8 ແຜ່ນປ້າຍ) ເມື່ອນຳຈຳນວນລູກລະເບີດທຸກປ້າຍກັບຈຳນວນລູກລະເບີດຂອງພິທີກອນຫຼັກ (1 ລູກ) ມາຮວມກັນກໍຈະໄດ້ເທົ່າກັບຈຳນວນແຜ່ນປ້າຍ (ລູກລະເບີດ) ທັງໝົດໃນຮອບເກມຖອດສະລັກລະເບີດ ຄື 18 ລູກ (ຕັ້ງແຕ່ໃນປີ 1998 - 1999 ມີພຽງ 15 ລູກ) ຈະມີກະຕິກາການເລືອກໂດຍແຂກຮັບເຊີນ ຈະຕ້ອງເລືອກແຜ່ນປ້າຍໃຫ້ກັບໂຕເອງ ແລະພິທີກອນຮ່ວມທັງໝົດ ຍົກເວັ້ນພິທີກອນຫຼັກເຊິ່ງມີລູກລະເບີດຢູ່ແລ້ວ 1 ລູກ (ໃນຍຸກທຳອິດຄືໃນຊ່ວງວັນທີ 7 ເມສາ - 10 ພະຈິກ 1996 ພິທີກອນຫຼັກຄືມະຍຸລາຈະບໍ່ມີລູກລະເບີດ) ເມື່ອເລືອກໄດ້ຄົບທຸກຄົນແລ້ວ ຈະທຳການເປີດເບິ່ງແຕ່ລະແຜ່ນປ້າຍເຊິ່ງແມ່ນປ້າຍດຶງແບບຍາງຍືດ (ໃນຊ່ວງວັນທີ 5 ກໍລະກົດ - 25 ຕຸລາ 1997 ໄດ້ປ່ຽນຮູບແບບຈາກການເປີດປ້າຍຍາງຍືດມາເປັນດຶງແທ່ນລະເບີດແທນຊົ່ວຄາວ) ເພື່ອເບິ່ງວ່າລູກລະເບີດທີ່ຊ່ອນໄວ້ມີທັງໝົດຈັກລູກ (ຈຳນວນລູກລະເບີດເທົ່າກັບຈຳນວນແຜ່ນປ້າຍໃນຮອບຖອດສະລັກລະເບີດ) ແລະໃນວັນທີ 7 ມັງກອນ 2007 - 13 ກັນຍາ 2009 ໄດ້ດັດແປງກະຕິກາເລັກນ້ອຍຄືຖ້າດາລາຮັບເຊີນເລືອກແຜ່ນປ້າຍໃຫ້ພິທີກອນຮ່ວມແລະໂຕເອງໝົດແລ້ວ ຈະເຫຼືອຢູ່ 1 ແຜ່ນປ້າຍ ໂດຍແຜ່ນປ້າຍນັ້ນຈະເປັນບອມໝູ່ຄືຜູ້ຫຼີ້ນທຸກຄົນຈະເຂົ້າໂດມລະເບີດທັງໝົດ ຍົກເວັ້ນພິທີກອນຫຼັກ
ເຊິ່ງເກມວາງລະເບີດຮູບແບບນີ້ ໄດ້ກັບມາໃຊ້ອີກຄັ້ງໃນ ລະເບີດເຖິດເທິງແຖວຕົງຍຸກຫຼັງ ແລະລະເບີດເຖິດເທິງສິງໂຕທອງຍຸກທຳອິດ ແຕ່ໄດ້ປ່ຽນແມ່ນ ເກມລຸ້ນລະເບີດ
ໃນຊ່ວງປີ 1996 - 1997 ຈະມີການຫຼອກປ້າຍລະເບີດເຊັ່ນຜູ້ທີ່ເລືອກປ້າຍແລ້ວໄດ້ລະເບີດ 1-2 ລູກແຕ່ພິທີກອນຜິດສັງເກດວ່າລູກລະເບີດທັງໝົດຍັງບໍ່ຄົບຈຳນວນແລະພິທີກອນກວດເບິ່ງແລະປາກົດວ່າພາຍໃນແຜ່ນປ້າຍມີສະຕິ໊ກເກີ້ຕິດຢູ່ເຊິ່ງຈະມີລູກລະເບີດທີ່ມີຈຳນວນຫຼາຍເຊັ່ນຜູ້ທີ່ຫຼີ້ນເກມໄດ້ 1 ລູກເມື່ອພິທີກອນເປີດສະຕິ້ກເກີ້ພໍ້ລະເບີດທັງ 11 ລູກໝາຍຄວາມວ່າຜູ້ຫຼີ້ນໄດ້ຈຳນວນລະເບີດເຖິງ 12 ລູກນັ້ນເອງ ແຕ່ໃນບາງຄັ້ງຈະໃຊ້ໂລໂກ້ສັນຍາລັກຂອງລາຍການເຄິ່ງຮູບເປັນລູກລະເບີດຫຼອກນຳ
ໃນວັນທີ 1 ກຸມພາ ເຖິງ 12 ກໍລະກົດ 2009 ໃນຊ່ວງ 12 ປີລະເບີດເຖິດເທິງ ພິທີກອນໃນລາຍການ (ສິລຽມ) ຈຳເປັນຈະຕ້ອງເລືອກແຜ່ນປ້າຍນຳ (ໃນແຜ່ນປ້າຍທັງ 8 ແຜ່ນປ້າຍຈະມີລູກລະເບີດຢູ່ທັງໝົດ 18 ລູກ) ແລະໄດ້ຕາມຈຳນວນລະເບີດໃນແຜ່ນປ້າຍນັ້ນ (ຈາກເດີມມີ 1 ລູກແນ່ນອນ) ຮວມເຖິງມີຮູບພາບຂອງຄຸນສິລຽມໃນແຜ່ນປ້າຍບອມໝູ່ນຳ ແຕ່ຢ່າງໃດກໍຕາມກົດກະຕິກາກໍຍັງຄົງເດີມຢູ່
ຖອດສະລັກລະເບີດ (7 ເມສາ 1996 - 26 ມັງກອນ 2003) (2 ມັງກອນ 2005 - 20 ກັນຍາ 2009)
ເກມຖອດສະລັກລະເບີດນີ້ຈະມີແຜ່ນປ້າຍທັງໝົດ 18 ແຜ່ນປ້າຍ (ປີ 1997 - 1999 ມີພຽງ 15 ແຜ່ນປ້າຍ) ໂດຍຍຸກທຳອິດຈະແບ່ງແຜ່ນປ້າຍໃຫ້ດາລາຮັບເຊີນ 9 ແຜ່ນປ້າຍ ແລະພິທີກອນຮ່ວມ (ໝ່ຳ ໜູ ກິ໊ກ) ຄົນລະ 3 ແຜ່ນປ້າຍໂດຍທີ່ພິທີກອນຫຼັກ (ມະຍຸລາ) ບໍ່ມີແຜ່ນປ້າຍ
ຕັ້ງແຕ່ວັນທີ 6 ຕຸລາ 1996 ເປັນຕົ້ນມາ ເລິ່ມມີເກມວາງລະເບີດກ່ອນຊ່ວງເກມຖອດສະລັກ ເຊິ່ງຈະແບ່ງລູກລະເບີດແຕກຕ່າງກັນໄປກ່ອນແລ້ວ ຈຶ່ງປ່ຽນການແບ່ງແຜ່ນປ້າຍໃໝ່ ຄືມີແຜ່ນປ້າຍທັງໝົດ 18 ແຜ່ນປ້າຍ ເຊິ່ງໃນແຕ່ລະແຜ່ນປ້າຍ ເຊິ່ງໃນແຕ່ລະແຜ່ນປ້າຍຈະເປັນຮູບພາບຂອງຜູ້ຫຼີ້ນເກມຄົນນັ້ນ ໆ ຕາມຈຳນວນລູກລະເບີດທີ່ແຕ່ລະຄົນສະສົມໄວ້ໃນເກມວາງລະເບີດເຊັ່ນ ພິທີກອນ ມີລະເບີດ 1 ລູກ ຈະມີ 1 ແຜ່ນປ້າຍ, ດາລາຮັບເຊີນມີລະເບີດ 2 ລູກ ຈະມີ 2 ແຜ່ນປ້າຍ ເປັນຕົ້ນກະຕິກາໃນຮອບຖອດສະລັກລະເບີດຄື ຈະໃຫ້ດາລາຮັບເຊີນເລືອກມາ 1 ແຜ່ນປ້າຍ ແລ້ວເມື່ອເປີດປ້າຍແລ້ວເປັນຮູບໜ້າຂອງໄຜ ຄົນນັ້ນຈະຕ້ອງເຂົ້າໄປພາຍໃນຕູ້ຫຼືໂດມລະເບີດ ແລະພາຍໃນຕູ້ຈະມີສະລັກລະເບີດທັງໝົດ 5 ສະລັກ (ປີ 2009 ລົດສະລັກເຫຼືອພຽງ 3 ສະລັກ) ໃຫ້ດາລາຮັບເຊີນເລືອກມາ 1 ສະລັກລະເບີດ ເພື່ອທຳການຖອດຫຼືດືງສະລັກອອກມາ ຫາກບໍ່ລະເບີດ (ຄືບໍ່ມີອີ່ຫຍັງເກີດຂຶ້ນ ຫຼືມີດອກໄມ້ ເຈ້ຍຮ່ວງລົງມາ) ເກມກໍຈະດຳເນິນການໃນລັກສະນະດຽວກັນຕໍ່ໄປ ຈົນກວ່າຜູ້ຫຼີ້ນຄົນສຸດທ້າຍຈະໂດນລະເບີດ (ຜູ້ຫຼີ້ນພາຍໃນຕູ້ຈະຖືກຄວັນຂາວພົ່ນໃສ່ພ້ອມກັບແປ້ງທີ່ຮ່ວງລົງມາໂດນຕົວຜູ້ຫຼີ້ນຄົນນັ້ນ) ເປັນອັນຈົບເກມ ເຊິ່ງການເປີດແຜ່ນປ້າຍນັ້ນຈະມີສັນຍາລັກແລະເຄື່ອງໝາຍດັ່ງນີ້
ດາລາຮັບເຊີນກໍຈະຕ້ອງເລືອກອີກ 1 ແຜ່ນປ້າຍ ເມື່ອເປີດມາພໍ້ຮູບໜ້າໄຜຄົນນັ້ນຈະຕ້ອງເຂົ້າຕູ້ລະເບີດອີກຄົນ ເມື່ອເປີດມາພໍ້ບວກອີກດາລາຮັບເຊີນກໍຈະເລືອກແຜ່ນປ້າຍໄປອີກຈົນກວ່າຈະພໍ້ຮູບຜູ້ຫຼີ້ນທີ່ບໍ່ມີເຄື່ອງໝາຍບວກ ຫຼັງຈາກນັ້ນກໍຈະເຂົ້າໄປໃນຕູ້ຕາມຈຳນວນຄົນທີ່ຖຶກເປີດແຜ່ນປ້າຍທີ່ມີເຄຶ່ອງໝາຍບວກຕິດຕໍ່ກັນ ທັງນີ້ ຫາກເປີດໄດ້ແຜ່ນປ້າຍຜູ້ຫຼີ້ນທີ່ມີເຄຶ່ອງໝາຍບວກແລ້ວແຜ່ນປ້າຍຕໍ່ມາຍັງເປັນຜູ້ຫຼີ້ນເກມຄົນເດີມຜູ້ຫຼີ້ນເກມຄົນນັ້ນຈະຕ້ອງເຂົ້າຕູ້ລະເບີດຄົນດຽວບໍ່ວ່າຈະເປີດໄດ້ຮູບບວກໂຕເອງຈັກເທຶ່ອກໍຕາມເຊິ່ງແຜ່ນປ້າຍເຄື່ອງໝາຍບວກຈະມີຢູ່ໃນແຜ່ນປ້າຍຂອງຜູ້ຫຼີ້ນເກມທຸກຄົນ ຄົນລະ 1 ແຜ່ນປ້າຍແນ່ນອນ ຕໍ່ມາ (1999) ໄດ້ປ່ຽນໃຫ້ມີແຜ່ນປ້າຍເຄຶ່ອງໝາຍບວກໃຫ້ຜູ້ຫຼີ້ນທີ່ມີລູກລະເບີດ 2 ລູກຂຶ້ນໄປ ກະຕິການີ້ໃຊ້ໃນຊ່ວງວັນທີ 1 ກັນຍາ 1996 - 26 ມັງກອນ 2003
ຕໍ່ມາເມື່ອມີການນຳປ້າຍບອມໝູ່ກັບມາໃຊ້ອີກຄັ້ງໃນປີ 2007 ຈຳນວນຂອງປ້າຍບອມໝູ່ຈະຂຶ້ນນັ້ນຢູ່ກັບ ລູກລະເບີດທີ່ສະສົມໄວ້ໃນຊ່ອງວາງລະເບີດ (ຫາກສະສົມໄດ້ 2 ລູກ ກໍຈະມີປ້າຍບອມໝູ່ 2 ປ້າຍ) ກະຕິການີ້ໃຊ້ໃນວັນທີ 7 ມັງກອນ 2007 - 20 ກັນຍາ 2009
ຫາກດາລາຮັບເຊີນເລືອກແຜ່ນປ້າຍແລ້ວເປີດອອກມາເປັນຮູບໜ້າຂອງໂຕເອງກໍຈະຕ້ອງເຂົ້າໄປໃນຕູ້ລະເບີດເຊັ່ນກັນ ຫາກເຂົ້າໄປແລ້ວບໍ່ລະເບີດ ຈະໄດ້ຮັບທອງຄຳ 1 ບາດ (ຕໍ່ມາປ່ຽນເປັນທອງຄຳມູນຄ່າ 10,000 ບາດແທນ) ທຸກຄັ້ງທີ່ດາລາຮັບເຊີນເຂົ້າໄປໃນຕູ້ລະເບີດຍົກເວັ້ນໃນຊ່ວງທຳອິດ (7 ເມສາ - 29 ກັນຍາ 1996) ທີ່ບໍ່ມີການໃຫ້ທອງຄຳ ຫຼືຖ້າດາລາຮັບເຊີນບໍ່ໂດນລະເບີດ ບໍ່ວ່າຈະເຂົ້າໄປແລ້ວຫຼືບໍ່ກະຕາມ ກໍຈະໄດ້ຮັບຮາງວັນພິເສດ ເຊັ່ນ ບັດທີ່ພັກລີສອດຫຼືບໍ່ກໍເປັນເຄື່ອງໃຊ້ໄຟຟ້າໄປ ແຕ່ຖ້າດາລາຮັບເຊີນໂດນລະເບີດ ກໍຈະບໍ່ໄດ້ຮາງວັນພິເສດອີ່ຫຍັງໄປ ນອກຈາກນີ້ທາງລາຍການໄດ້ເປີດໃຫ້ຜູ້ຊົມທາງບ້ານສົ່ງໄປສະນີຍະບັດທາຍຜົນວ່າດາລາຮັບເຊີນຫຼືພິທີກອນຄົນໃດຈະໂດນລະເບີດເຊັ່ນກັນ ໂດຍມີເງື່ອນໄຂວ່າຄົນທີ່ທາຍນັ້ນ "ຈະຕ້ອງໂດນລະເບີດຄົນດຽວ" (ຫາກເຂົ້າໄປຫຼາຍຄົນເພາະປ້ວຍບວກຫຼືບອມໝູ່ ແລ້ວໂດນລະເບີດຈະຖືວ່າບໍ່ໄດ້ຮາງວັນ Jackpot) ຫາກທາຍຖືກຈະໄດ້ຮັບເງິນຮາງວັນ 500,000 ບາດ ຫາກທາຍບໍ່ຖືກຈະໄດ້ຮັບເງິນຮາງວັນ 10,000 ບາດແທນ (ໃນຊ່ວງທຳອິດຈະມອບທອງຄຳໜັກ 1 ບາດແລະຖ້າທາຍຜົນຖືກຕ້ອງ ຈະໄດ້ຮັບທອງຄຳໜັກ 12 ບາດ) (ກະຕິການີ້ໃຊ້ໃນປີ 1996 -2001) ແຕ່ໃນຊ່ວງ 12 ປີລະເບີດເຖິດເທິງນັ້ນທາງລາຍການອະນຸໂລມໃຫ້ການທີ່ບອມໝູ່ໂດນລະເບີດຖືວ່າທາຍຖືກນຳ (ເຊິ່ງກະມີຄັ້ງພຽງຄັ້ງດຽວເທົ່ານັ້ນໃນຊ່ວງ 12 ປີລະເບີດເຖິດເທິງທີ່ທາງບ້ານທາຍຜົນໄດ້ຖືກຕ້ອງ ເຊິ່ງຄັ້ງນັ້ນບອມໝູ່ກໍໂດນນຳ) (ກະຕິການີ້ໃຊ້ໃນປີ 2009)
ສະຖິຕິໃນຊ່ວງຖອດສະລັກລະເບີດ
ສະຖິຕິແຫ່ງປີ 1996
ສະຖິຕິແຫ່ງປີ 1997
[1 ]
[2 ]
ສະຖິຕິແຫ່ງປີ 2009
ບໍ່ໄດ້ມີການສະລຸບອອກມາ
ແຄັບຊູນລະເບີດ (2 ກຸມພາ 2003 - 26 ທັນວາ 2004)
ຮູບແບບເກມນີ້ໄດ້ໃຊ້ແທນເກມຖອດສະລັກຊົ່ວຄາວໂດຍໃນຮອບນີ້ຈະມີແຜ່ນປ້າຍທັງໝົດທັງໝົດ 18 ແຜ່ນປ້າຍ ເຊິ່ງຈະມີຮູບພາບໃບໜ້າຂອງພິທີກອນ, ດາລາຮັບເຊີນຮວມໄປເຖິງນັກສະແດງຊາວຊອຍເຖິດເທິງ (ເປີ໋, ທອມມີ້, ກອບໂຊກ, ຜັດໄທ, ລິຊ່າ, ໂຊເລ່, ສົ້ມເຊັ້ງ, ກີ່ເພົ້າ, ອຸ໋ຍ) ໂດຍດາລາຮັບເຊີນຈະຕ້ອງເລືອກແຜ່ນປ້າຍທັງໝົດ 6 ແຜ່ນປ້າຍເພື່ອໃຫ້ເລືອກຄົນເຂົ້າໄປໃນແຄັບຊູນ ຈາກທັງໝົດ 6 ຕູ້ ໂດຍແຜ່ນປ້າຍທຳອິດຈະເຂົ້າແຄັບຊູນທຳອິດ ແຜ່ນປ້າຍທີ 2 ຈະເຂົ້າແຄັບຊູນທີ 2 ໄປເລື້ອຍໆ ຈົນຄົບ 6 ແຜ່ນປ້າຍ ຫຼັງຈາກເລືອກແຜ່ນປ້າຍເສັດແລ້ວ ພິທີກອນຫຼືຜູ້ຫຼີ້ນເກມຈະສັບຄັດເອາທ໌ທີຢູ່ກາງເວທີ ແລະແຄັບຊູນຈະລະເບີດຕາມທີ່ໄດ້ມີການວາງລະເບີດຊ່ວງກ່ອນໜ້ານີ້
ຄັນດາລາຮັບເຊີນເປີດເຈີຮູບພາບຂອງຕົວເອງ ກໍຕ້ອງເຂົ້າໄປຢູ່ໃນແຄັບຊູນ ແລະຖ້າຫາກແຄັບຊູນບໍ່ລະເບີດຈະໄດ້ຮັບທອງຄຳໜັກ 1 ບາດ ແລະຈະໄດ້ຮັບຂອງລາງວັນເປັນເຄື່ອງຊັກຜ້າຈາກອີຟ ແຕ່ຖ້າຫາກໂດນລະເບີດຈະບໍ່ໄດ້ຮັບລາງວັນພິເສດໃດໆ ເລີຍ (ຫາກດາລາຮັບເຊີນບໍ່ໄດ້ເຂົ້າຢູ່ໃນແຄັບຊູນ ຈະໄດ້ຮັບເຄື່ອງຊັກຜ້າໂດຍອັດຕະໂນມັດ ແຕ່ບໍ່ໄດ້ທອງຄຳໜັກ 1 ບາດ ຖ້າບໍ່ໄດ້ເຂົ້າແຄັບຊູນລະເບີດ)
ສະຖິຕິການເຂົ້າແຄັບຊູນລະເບີດ (2003-2004)
ສະຖິຕິທີ່ປາກົດນີ້ໄດ້ສະລຸບມາຈາກວີດີໂອບາງເທປຂອງລະເບີດເຖິດເທິງຊ່ວງປີ 2003-2004 ທີ່ໄດ້ໂພສຕ໌ເທິງເວັບໄຊຕ໌ youtube[1 ] ແລະຂໍ້ມູນກ່ອນໃນ ວິກິພີເດຍ[2 ]
ເຖິດເທິງອະວອດ
ເປັນຊ່ວງທີ່ປ່ຽນມາຈາກ ລະເບີດຮັບເຊີນ ຕັ້ງແຕ່ປີ 1998 ໂດຍເປັນການຮ່ວມສະໜຸກໂດຍໃຫ້ຜູ້ຊົມທາງບ້ານຂຽນຊື່ນັກສະແດງຮັບເຊີນແລະຊື່ຕອນທີ່ຊື່ນຊອບລົງບົນໄປສະນີຍະບັດພ້ອມສະໂລແກນຂອງນົມສົດຍີ່ຫໍ້ໜອງໂພ ໂດຍຈະແບ່ງການຈັບລາງວັນເປັນ 3 ແບບ
ລະຄອນຊິດຄອມສັ້ນໃນລາຍການ
ແມ່ນຊິດຄອມສັ້ນຄັ່ນເວລາຂອງລາຍການ ຫຼັງຊ່ວງຊິດຄອມລະເບີດເຖິດເທິງໃນຕອນນັ້ນຈົບລົງ ຫຼືເປັນຊ່ວງຕໍ່ຈາກເກມລະເບີດ ເລິ່ມອອກຄັ້ງທຳອິດເມື່ອປີ ຄ.ສ. 2002 ຊິດຄອມສັ້ນຊ່ວງທຳອິດຂອງລະເບີດເຖິດເທິງ ມີຊື່ວ່າ ວອລລ໌ ເພື່ອນກັນ ອະໄຣເອີ່ຍ
ສາກຊ່ວງຊິດຄອມ
ສາກໃນຊ່ວງຊິດຄອມລະເບີດເຖິດເທິງໄດ້ສ້າງຂຶ້ນພາຍໃນສະຕູດິໂອທີ່ຖ່າຍທຳ ສາກຊ່ວງຊິດຄອມນີ້ເປັນການຈຳລອງເຖິງບັນຍາກາດຂອງຊອຍເຖິດເທິງ ຊຸມຊົນແຫ່ງນຶ່ງໃນປະເທດໄທ ມີລັກສະນະເປັນຊອຍ ມີທັງບ້ານເຊົ່າ ຕຶກແຖວ ຮ້ານຄ້າຕ່າງ ໆ ເຊິ່ງພາຍຫຼັງທາງລາຍການໄດ້ປັບປ່ຽນສາກແລະເພີ່ມສາກໃໝ່ເພີ່ມທັງຍັງໃຫ້ມີຊາວບ້ານຫຼືບຸກຄົນຕ່າງ ໆ ຮວມໄປເຖິງນັກສະແດງສົມທົບ ຢ່າງໄປຢ່າງມາຫຼືຂາຍຂອງຢູ່ບໍລິເວນສາກເພື່ອເພີ່ມຄວາມສົມຈິງ ເຊິ່ງສາກຂອງລະເບີດເຖິດເທິງໃນຍຸກນີ້ (1996 - 2011) ມີສາກຕ່າງ ໆ ດັງເຊັ່ນ
ເປັນສາກທຳອິດທີ່ໃຊ້ຖ່າຍທຳ ເປັນສາກຫຼັກໆ ທີ່ເຮັດໃຫ້ເກີດເຫດການຕ່າງໆ ຂອງລະເບີດເຖິດເທິງຂຶ້ນ ມີສ່ວນປະກອບເຊັ່ນ
ສ່ວນບໍລິເວນຫຼັງຮ້ານເຈ໊ໝ່ຳແລະຮ້ານຂອງເສື່ອຍເດີມເປັນສາກຫຼັງບ້ານໄມ້ຮົ້ວສັງກະສີທຳມະດາ ຕໍ່ມາ (2548) ໄດ້ປັບບໍລິເວນດັງກ່າວເປັນຕຶກແຖວຮ້ານມິນິມາດ ຮ້ານມໍເຕີໄຊ ຮ້ານຊັກອົບຮີດ ຮ້ານຂອງຜູ້ສະນັບສະໜຸນລາຍການ ນະ ຂະນະນັ້ນ ແລະຍັງໃຫ້ຊາວບ້ານໄປຢູ່ເທິງຊັ້ນສອງຂອງບ້ານໄມ້ຫຼັງສາກ (ທ້າຍຊອຍເຖິດເທິງ)ແລ້ວຫັນໜ້າບໍລິເວນຫຼັງໜ້າຕ່າງເຊິ່ງເປີດອອກມາ ເພື່ອໃຫ້ຮັບກັບມຸມກ້ອງແລະເຮັດໃຫ້ສາກສົມຈິງຫຼາຍຂຶ້ນ
ມີຝັ່ງທັງສອງຝັ່ງແລະຫຼັງສາກເປັນບ້ານເຮືອນໄມ້ ຮົ້ວສັງກະສີ ຝັ່ງທາງດ້ານຊ້າຍຂອງຂົວເປັນຮ້ານມະຫາຍາດອງຂອງພໍ່ມະຫາ
ເປັນບ້ານທີ່ຢູ່ອາໄສຂອງຄຸນນາຍສະອາດເມື່ອຍັງຢູ່ໃນຊອຍເຖິດເທິງ
ເປັນບ້ານເຊົ່າຂອງພໍ່ມະຫາ ເປີດເປັນຮ້ານເສີມສວຍປະຈຳຊອຍເຖິດເທິງ ມີຕຸ່ມແລະເຕົ່າ ເປັນເຈົ້າຂຮ້ານ ມີແຈ໊ດແລະນິ່ມເປັນລູກຈ້າງຮ້ານ (ຕໍ່ມາໄດ້ລາອອກທັງຄູ່) ແລະຍັງເປີດເປັນຮ້ານຂາຍເຄື່ອງສຳອາງ ເປັນສະຖານທີ່ທີ່ລວມຄົນໃນຊອຍເມື່ອມີງານສັງສັນຫຼືມີເລື່ອງເມົ້າທ໌ຕ່າງໆ ຕໍ່ມາແກ້ວໄດ້ມາເຝົ້າຮ້ານເຕົ່າຊາລອນ ເພາະຕຸ່ມແລະເຕົ່າໄດ້ອອກຈາກຊອຍໄປຢູ່ຕ່າງປະເທດ ເມື່ອແກ້ວແລະໂໜ່ງແຕ່ງງານກັນແລ້ວຈຶ່ງໄດ້ປ່ຽນແປງຈາກຮ້ານຊາລອນມາເປັນຫໍພັກຊື່ວ່າ ຫໍພັກຄູ່ຮັກໃໝ່  ຕໍ່ມາເຮຍຊົ້ງໄດ້ມາຍຶດຫໍພັກຄູ່ຮັກໃໝ່ຂອງແກ້ວແລະໂໜ່ງ ເພາະໂໜ່ງກູ້ເງິນກັບເຮຍຊົ້ງແລ້ວບໍ່ເອົາມາຄືນ ແລະໝົດສັນຍາເຊົ່າຮ້ານເຈ໊ໝ່ຳ ຫໍພັກນັ້ນຈຶ່ງປ່ຽນມາເປັນຮ້ານຂາຍຂອງຊຳ (ຕໍ່ມາເຮັດຮ້ານອິນເທີເນັດຄວບຄູ່ກັບຮ້ານຂາຍຂອງຊຳ)
ແຕ່ເດີມໃນສະຕູດິໂອໃນການຖ່າຍທຳລະເບີດເຖິດເທິງນັ້ນຈະມີຄົນເບິ່ງໃນສະຕູດິໂອ (ຄ້າຍໆ ເປັນໂຊການສະແດງເໝືອນລະຄອນສາມຊ່າໃນຊິງຮ້ອຍຊິງລ້ານ) ແລະໃນຊ່ວງຖອດສະລັກລະເບີດ ພິທີກອນທີ່ຈະເຂົ້າຕູ້ລະເບີດຍັງດຶງເອົາຜູ້ຊົມໃນຫ້ອງສົ່ງບາງຄົນເຂົ້າໄປໃນຕູ້ລະເບີດດ້ວຍ ແຕ່ພາຍຫຼັງນັ້ນຈະບໍ່ມີຄົນເບິ່ງໃນຫ້ອງສົ່ງເນື່ອງຈາກເພື່ອບໍ່ໃຫ້ຮູ້ເລື່ອງຄວາມລັບກ່ຽວກັບເນື້ອຫາແລະການບັນທຶກຖ່າຍທຳເທປລາຍການເຊິ່ງອາດຈະໃຊ້ເວລານານຈຶ່ງມີການປ່ຽນຈາກສຽງຫົວເຣາະຂອງຜູ້ຊົມໃນສະຕູດິໂອມາເປັນຊາວສຽງຫົວເຣາະເຊິ່ງໄດ້ຕັດຕໍ່ເພີ່ມຫຼັງການຖ່າຍທຳເສັດ ແລະໃນຊ່ວງປີ 2539 - 2547 ຈະມີສຽງດົນຕີສົດປະກອບໃນຊ່ວງຊິດຄອມເພື່ອສົ່ງມຸກຕ່າງໆ ແລະສ້າງສີສັນໃຫ້ຜູ້ຊົມໃນຊ່ວງນັ້ນອີກດ້ວຍ
ປ່ອງຢ້ຽມປີ 2000
Windows 2000 (ເປັນ​ທີ່​ຮູ້​ຈັກ​ຍັງ​ເປັນ W​​in2K W2K​, ຫຼື Windows NT 5.0​) ແມ່ນ​ລະ​ບົບ​ປະ​ຕິ​ບັດ​ການ​ທີ່​ຖືກ​ອອກ​ແບບ​ມາ​ເພື່ອ​ເຮັດ​ວຽກ​ກັບ​ຄອມ​ພິວ​ເຕີ​ທີ່​ມີ​ໂຮງ​ງານ​ຜະ​ລິດ​ອາດ​ຈະ​ດຽວ​ຫຼື​ຫຼາຍ​ປະ​ການ​. ໄດ້​ມີ​ການ​ອອກ​ແບບ​ສໍາ​ລັບ​ການ 32​-ເລັກ​ຄອມ​ພິວ​ເຕີ Intel x86​. ມັນ​ເປັນ​ສ່ວນ​ຫນຶ່ງ​ຂອງ​ເສັ້ນ Microsoft Windows NT ຂອງ​ລະ​ບົບ​ປະ​ຕິ​ບັດ​ການ​ແລະ​ໄດ້​ປ່ອຍ​ອອກ​ມາ​ເມື່ອ​ເດືອນ​ກຸມ​ພາ 17​, 2000​. ປ່ອງ​ຢ້ຽມ​ປີ 2000 ມາ​ຢູ່​ໃນ​ສີ່​ສະ​ບັບ​: ວິ​ຊາ​ຊີບ​, ບໍ​ລິ​ການ​, ບໍ​ລິ​ການ​ແບບ​ພິ​ເສດ​, ແລະ​ການ​ບໍ​ລິ​ການ Datacenter​. ນອກ​ຈາກ​ນັ້ນ​, ສະ​ຫນອງ​ການ Microsoft Windows 2000 Server ແບບ​ພິ​ເສດ​ການ - ສະ​ບັບ​ຈໍາ​ກັດ​ແລະ​ບໍ​ລິ​ການ Datacenter - ສະ​ບັບ​ຈໍາ​ກັດ​, ເຊິ່ງ​ໄດ້​ຖືກ​ປ່ອຍ​ອອກ​ມາ​ໃນ​ປີ 2001 ແລະ​ເນັ້ນ​ໃສ່ 64​, ນ້ອຍ​, ຜູ້​ປຸງ​ແຕ່ງ Intel Itanium​. Windows 2000 ໃຊ້​ສອງ 'ທິ​ບາຍ​ຮູບ​ແບບ​' - ເປັນ 'ໂມດ​ຜູ້​ໃຊ້​' ແລະ 'ໂມດ​ແກ່ນ​. ແບບ​ແກ່ນ​ເປັນ​ພິ​ເສດ​ສໍາ​ລັບ​ຄົນ​ຂັບ​ຮາດ​ແວ (ຄົນ​ຂັບ​ລົດ​ບອກ​ຄອມ​ພິວ​ເຕີ​ວິ​ທີ​ການ 'ເວົ້າ "ບາງ​ສິ່ງ​ບາງ​ຢ່າງ​) ແລະ​ອະ​ນຸ​ຍາດ​ໃຫ້​ຄົນ​ຂັບ​ກັບ​" ເວົ້າ​ພາ​ສາ "ກັບ​ສິ່ງ​ຕ່າງໆ​ໃນ​ຄອມ​ພິວ​ເຕີ​. ແບບ​ຜູ້​ໃຊ້​ແມ່ນ​ສໍາ​ລັບ​ໂຄງ​ການ​ຄອມ​ພິວ​ເຕີ​ດໍາ​ເນີນ​ການ​ໃນ​ໂດຍ​ບໍ່​ມີ​ຄວາມ​ຢ້ານ​ກົວ​ຂອງ​ເຊິ່ງ​ກໍ່​ໃຫ້​ເກີດ​ອັນ​ຕະ​ລາຍ​ຕໍ່​ຄອມ​ພິວ​ເຕີ​. ສະ​ບັບ​ທັງ​ຫມົດ​ຂອງ Windows 2000 ມີ​ສິ່ງ​ໃນ​ທົ່ວ​ໄປ​, ລວມ​ທັງ​ງົບ​ປະ​ມານ​ຂອງ​ລະ​ບົບ​ຈໍາ​ນວນ​ຫຼາຍ​ເຊັ່ນ Microsoft ການ​ຄຸ້ມ​ຄອງ Console (MMC​) ແລະ​ການ​ນໍາ​ໃຊ້​ການ​ຄຸ້ມ​ຄອງ​ລະ​ບົບ​ມາດ​ຕະ​ຖານ​ດັ່ງ​ກ່າວ​ເປັນ​ຜົນ​ປະ​ໂຫຍດ defragmentation ແຜ່ນ​. ມີ lots ຂອງ​ການ​ສະ​ຫນັບ​ສະ​ຫນູນ​ສໍາ​ລັບ​ພາ​ສາ​ທີ່​ແຕກ​ຕ່າງ​ກັນ​ແລະ​ຄົນ​ພິ​ການ​ແມ່ນ​. Windows 2000 ສະ​ຫນັບ​ສະ​ຫນູນ​ຂອງ Windows NT filesystem NTFS 5​, ລະ​ບົບ​ໄຟລ​໌ Encrypted (EFS​)​, ​​ເຊັ່ນ​ດຽວ​ກັນ​ກັບ​ການ​ເກັບ​ຮັກ​ສາ​ແຜ່ນ​ພື້ນ​ຖານ​ແລະ​ການ​ເຄື່ອນ​ໄຫວ​. ການ​ເກັບ​ຮັກ​ສາ​ແຜ່ນ​ເຄື່ອນ​ໄຫວ​ອະ​ນຸ​ຍາດ​ໃຫ້​ປະ​ເພດ​ທີ່​ແຕກ​ຕ່າງ​ກັນ​ຂອງ​ປະ​ລິ​ມານ​ທີ່​ຈະ​ນໍາ​ໃຊ້ (ປະ​ລິ​ມານ​ທີ່​ເປັນ​ພື້ນ​ທີ່​ຂອງ​ການ​ເກັບ​ຮັກ​ສາ​ໃນ​ແຜ່ນ​ທີ່​ແຂງ​ທີ່​ໄດ້​ຖືກ​ຮູບ​ແບບ​ໄຟລ​໌​ທີ່​ມີ​ໂຄງ​ປະ​ກອບ​ການ​ລະ​ບົບ​ຂອງ​ຕົນ​ເອງ​)​. ສະ​ບັບ Windows Server 2000 ມີ​ລັກ​ສະ​ນະ​ເພີ່ມ​ເຕີມ​ຈໍາ​ນວນ​ຫຼາຍ​, ລວມ​ທັງ​ຄວາມ​ສາ​ມາດ​ສະ​ຫນອງ​ການ​ບໍ​ລິ​ການ​ລະ​ບົບ Active (ວິ​ທີ​ການ​ຂອງ​ການ​ຈ​ັ​ດ​ຊັບ​ພະ​ຍາ​ກອນ​ເຊັ່ນ​: ການ​ພິມ​, ຜູ້​ຊົມ​ໃຊ້​ແລະ​ກຸ່ມ​)​, ​​ລະ​ບົບ​ໄຟລ​໌​ແຈກ​ຢາຍ (ລະ​ບົບ​ໄຟລ​໌​ທີ່​ສະ​ຫນັບ​ສະ​ຫນູນ​ການ​ແລກ​ປ່ຽນ​ຂອງ​ໄຟລ​໌​) ແລະ​ຄວາມ​ຜິດ​, ປະ​ລິ​ມານ​ການ​ເກັບ​ຮັກ​ສາ redundant​. Windows 2000 ຈະ​ສາ​ມາດ​ໄດ້​ຮັບ​ການ​ຕິດ​ຕັ້ງ​ແລະ deployed ກັບ​ວິ​ສາ​ຫະ​ກິດ​ການ​ໂດຍ​ຜ່ານ​ການ​ຕິດ​ຕັ້ງ​ບໍ່​ວ່າ​ຈະ​ເຂົ້າ​ຮ່ວມ​ຫຼື unattended ເປັນ​. ການ​ຕິດ​ຕັ້ງ Unattended ອີງ​ໃສ່​ການ​ນໍາ​ໃຊ້​ໄຟລ​໌​ຂອງ​ຄໍາ​ຕອບ​ຕໍ່​ຄໍາ​ຕື່ມ​ຂໍ້​ມູນ​ໃສ່​ໃນ​ການ​ຕິດ​ຕັ້ງ​ຂໍ້​ມູນ​ຂ່າວ​ສານ​, ແລະ​ສາ​ມາດ​ປະ​ຕິ​ບັດ​ໂດຍ​ຜ່ານ CD bootable ໂດຍ​ໃຊ້ Microsoft ລະ​ບົບ​ການ​ຄຸ້ມ​ຄອງ​ບໍ​ລິ​ການ (SMS​)​, ​​ໂດຍ​ເຄື່ອງ​ມື​ກະ​ກຽມ​ລະ​ບົບ (Sysprep​)​.
ຕົ້ນກ້າ
ຕົ້ນກ້າແມ່ນຕົ້ນເຂົ້າອອ່ນທີ່ໄດ້ອາຍຸໃນການປູກ.ຫລັງຈາກຫວ່ານເມັດເຂົ້າປູກແລ້ວຕົ້ນເຂົ້າທີ່ປົ່ງຂື້ນແມ່ນຕົ້ນກ້າ. ຕົ້ນກ້າໃຊ້ສຳລັບດຳນາ.
ເມືອງວຽງທອງ
ສະບາຍດີ ທ່ານທັງຫຼາຍ ເຮົາເອງເປັນພົນລະເມືອງຂອງເມືອງວຽງທອງ,ແຂວງບໍລິຄຳໄຊ,ເຮົາຢາກແນະນຳໃຫ້ບັນດາທ່ານທັງຫຼາຍຊາບກ່ຽວກັບປະຫວັດຄວາມເປັນມາ, ການຂະຫຍາຍຕົວທາງດ້ານເສດຖະກິດ-ສັງຄົມ,ຂໍ້ມູນແຫຼ່ງທ່ອງທ່ຽວຂອງເມືອງນີ້ໃຫ້ທຸກຄົນຊາບ, ແຕ່ຕອນນີ້ເຮົາຍັງກຳລັງທົດລອງໃຊ້ເວັບວິກີພີເດຍເປັນການທົດລອງ,ຍັງບໍ່ເຂົ້າໃຈເລິດເຊິ່ງເທື່ອ, ສະນັ້ນເພື່ອນໆຊ່ວຍບອກເຮົາແດ່ວ່າເຮັດວິທີໃດຂໍ້ມູນຂອງເຮົາຈິ່ງຈະນຳລົງເຜີຍແຜ່ທີ່ເວັບນີ້ໄດ້, ເຊິ່ງຄາດວ່າຈະລົງປະກອບພາບພ້ອມຈະເປັນໄປໄດ້ຫຼືບໍ່?
ກະບວຍ
ແມ່ນຄຳນາມຄຳທີ່ຄ້າຍຄືກັນກໍຄືໂອທີ່ເອົາໃຊ້ຕັກນ້ຳຫລືຂອງແຫລວ. ກະບວຍອາດຈະເຮັດດ້ວຍກະໂປະໝາກພ້າວ.
ນາງ ເພັດສະຫມອນ ສາຍທອງສຸກ Phetsamone SAYTHONGSOUK
ນາງ ເພັດສະຫມອນ ສາຍທອງສຸກ Phetsamone SAYTHONGSOUK ຫລຶ ເອຶ້ອຍ ເກີດເມຶ້ອວັນທີ 10/10/1985 ທີ່ ບ້ານເມືອງນ້ອຍ
ປະເທດກຳປູເຈຍ
ກຳປູເຈຍ (កម្ពុជា) ຊື່ຢ່າງເປັນທາງການແມ່ນ ລາຊະອານາຈັກກຳປູເຈຍ (ព្រះរាជាណាចក្រកម្ពុជា) ເປັນປະເທດທີ່ຕັ້ງຢູ່ໃນພາກໃຕ້ຂອງແຫຼມອິນດູຈີນໃນອາຊີຕາເວັນອອກສຽງໃຕ້ ມີພື້ນທີ່ 181,035 ຕາລາງກິໂລແມັດມີຊາຍແດນທິດຕາເວັນຕົກຕິດຕໍ່ກັບປະເທດໄທ ທິດເໜືອຕິດກັບປະເທດໄທ ແລະ ປະເທດລາວ ທິດຕາເວັນອອກ ແລະ ທິດໃຕ້ຕິດກັບຫວຽດນາມ ແລະ ທິດຕາເວັນຕົກສຽງໃຕ້ຕິດກັບອ່າວໄທ ດ້ວຍປະຊາກອນຫຼາຍກວ່າ 15 ລ້ານຄົນ ກຳປູເຈຍເປັນປະເທດທີ່ມີປະຊາກອນຫຼາຍທີ່ສຸດອັນດັບທີ 66 ຂອງໂລກ ສາສະໜາພຸດນິກາຍເຖຣະວາດເປັນສາສະໜາປະຈຳຊາດ ເຊິ່ງປະຊາກອນກຳປູເຈຍນັບຖືຫຼາຍກວ່າ 97% ຊົນເຜົ່າກຸ່ມນ້ອຍໃນປະເທດນີ້ມີຊາວຫວຽດນາມ ຊາວຈີນ ຊາວຈາມ ແລະ ຊາວຫຼາຍກວ່າ 30 ເຜົ່າ ເມືອງຫຼວງ ແລະ ເມືອງໃຫຍ່ທີ່ສຸດ ແມ່ນ ພະນົມເປນ ເຊິ່ງເປັນສູນກາງທາງການເມືອງ, ເສດຖະກິດ ແລະ ວັດທະນະທຳ
ລາຊະອານາຈັກກຳປູເຈຍປົກຄອງແບບລາຊາທິປະໄຕພາຍໃຕ້ລັດຖະທຳມະນູນ ໂດຍມີສົມເດັດພະເຈົ້າມະຫາຊີວິດ ໂນໂຣດົມ ສີຫາໂມນີ ມາຈາກການເລືອກຕັ້ງໂດຍລາຊະສະພາເພື່ອລາຊະບັນລັງ ເປັນປະມຸກແຫ່ງລັດ ປະມຸກລັດຖະບານ ແມ່ນ ສົມເດັດພະອັກຄະມະຫາເສນາບໍດີ ເຕໂຈ ຮຸນເຊນ ຜູ້ເຊິ່ງປັດຈຸບັນເປັນຜູ້ນຳທີ່ດຳລົງຕຳແໜ່ງດົນທີ່ສຸດໃນອາຊີຕາເວັນອອກສຽງໃຕ້ ໂດຍໄດ້ປົກຄອງກຳປູເຈຍເປັນໄລຍະເວລາຫຼາຍກວ່າ 25 ປີ
ໃນປີ ພ.ສ. 1345 ພຣະເຈົ້າໄຊວໍຣະມັນທີ 2 ໄດ້​ຂຶ້ນ​ຄອງ​ບັນ​ລັງ​ຕົນ​ເປັນ​ກະ​ສັດ​ ອັນເປັນຈຸດເລີ່ມຕົ້ນຂອງອານາຈັກຂະແມ ອຳນາດ ແລະ ຄວາມຮັ່ງມີມະຫາສານຂອງອານາຈັກຂະແມທີ່ມີມະຫາກະສັດຄອງລາຊະສົມບັດສືບຕໍ່ກັນມານັ້ນໄດ້ມີອິດທິພົນໃນອາຊີຕາເວັນອອກສຽງໃຕ້ເປັນເວລາຫຼາຍກວ່າ 600 ປີ ກຳປູເຈຍຖືກປົກຄອງເປັນເມືອງຂຶ້ນຂອງປະເທດເພື່ອນບ້ານ ຈົນເມື່ອຝຣັ່ງຍຶດເປັນອານານິຄົມໃນກາງຄຣິດສັກກະລາດທີ 19 ກຳປູເຈຍໄດ້ຮັບເອກະລາດໃນປີ ພ.ສ. 2496 ສົງຄາມຫວຽດນາມໄດ້ຂະຫຍາຍເຂົ້າສູ່ໃນກຳປູເຈຍ ເຮັດໃຫ້ຂະເໝນແດງຂຶ້ນສູ່ອຳນາດ ເຊິ່ງຍຶດເມືອງຫຼວງພະນົມເປນໄດ້ໃນປີ ພ.ສ. 2518 ກ່ອນທີ່ຈະເພີ່ມຂຶ້ນຫຼາຍປີຕໍ່ມາພາຍຫຼັງໃນເຂດອິດທິພົນສັງຄົມນິຍົມເປັນສາທາລະນະລັດປະຊາຊົນກຳປູເຈຍຈົນຮອດເມື່ອປີ ພ.ສ. 2536 ພາຍຫຼັງສົນທິສັນຍາສັນຕິພາບປາຣີ ພ.ສ. 2534 ເຊິ່ງເປັນກາງຍຸຕິສົງຄາມກັບຫວຽດນາມຢ່າງເປັນທາງການ ກຳປູເຈຍຖືກຄວບຄຸມໂດຍສະຫະປະຊາຊາດໃນຊ່ວງເວລາສັ້ນໆ (ຄ.ສ. 1992-1993) ຫຼັງຈາກຫຼາຍປີແຫ່ງການໂດດດ່ຽວ ຊາດເຊິ່ງເສຍຫາຍຈາກສົງຄາມກໍໄດ້ລວມເຂົ້າດ້ວຍກັນອີກຄັ້ງພາຍໃຕ້ລະບອບລາຊາທິປະໄຕໃນປີດຽວກັນ
ໃນການບູລະນະປະເທດຫຼັງສົງຄາມກາງເມືອງດົດຫຼາຍທົດສະວັດ ກຳປູເຈຍມີຄວາມຄືບໜ້າຢ່າງວ່ອງໄວໃນດ້ານເສດຖະກິດ ແລະ ຊັບ​ພະ​ຍາ​ກອນ​ມະ​ນຸດ ປະເທດກຳປູເຈຍໄດ້ມີໜຶ່ງໃນບັນທຶກເສດຖະກິດທີ່ດີທີ່ສຸດໃນອາຊີ ໂດຍອັດຕາການເຕີບໂຕທາງເສດຖະກິດສະເລ່ຍ 6.0% ເປັນເວລາດົນນານ 10 ປີ ຂະແໜງສິ່ງທໍ ກະສິກຳ ກໍ່ສ້າງ ເສື້ອຜ້າ ແລະ ການທ່ອງທ່ຽວທີ່ເຂັ້ມແຂງໄດ້ນຳໄປສູ່ການລົງທຶນຈາກຕ່າງຊາດ ແລະ ການຄ້າລະຫວ່າງປະເທດ ໃນປີ 2005 ມີການພົບແຫຼ່ງນ້ຳມັນ ແລະ ແກ​ັ​ສ​ທໍາ​ມະ​ຊາດ ໃຕ້​ເຂດ​ນ່ານ​ນ້ຳ​ຂອງ​ກຳປູ​ເຈຍ ການຂຸດເຈາະການຄ້າເລີ່ມຕົ້ນໃນປີ 2013 ລາຍໄດ້ຈາກນ້ຳມັນສາມາດມີຜົນຕໍ່ເສດຖະສິດກຳປູເຈຍຢ່າງຫຼວງຫຼາຍ
ກຳປູເຈຍເປັນສະມາຊິກຂອງອົງການສະຫະປະຊາຊາດຕັ້ງແຕ່ປີ 1955 ລວມເຖິງຄວາມຮ່ວມມືຮຸ້ນສ່ວນທາງເສດຖະກິດລະດັບພາກພື້ນ ການປະຊຸມສຸດຍອດອາຊີຕາເວັນອອກ ອົງການການຄ້າໂລກ ຂະບວນການທີ່ບໍ່ສອດຄ່ອງ ແລະ ອົງການລະຫວ່າງປະເທດຂອງກຸ່ມປະເທດທີ່ໃຊ້ພາສາຝຣັ່ງ ຕາມລາຍງານຂອງອົງການລະຫວ່າງປະເທດຫຼາຍແຫ່ງ ບັນຫາຫຼັກຂອງປະເທດແມ່ນຄວາມຍາກຈົນ ການສໍ້​ລາດ​ບັງ​ຫຼວງ ການຂາດເສລີພາບທາງການເມືອງ ອັດຕາດານພັດທະນາມະນຸດຕ່ຳ ແລພ ຄວາມອົດຢາກສູງ
ນະຄອນ ແລະ ແຂວງ
ປະເທດກຳປູເຈຍ ແບ່ງເຂດປົກຄອງອອກເປັນ 20 ແຂວງ (ພາສາອັງກິດ: provinces; ພາສາຂະເໝນ: ខេត្ត(ເຂດ)) ແລະ 4 ນະຄອນ (ພາສາອັງກິດ: municipalities; ພາສາຂະເໝນ: ក្រុង(ກຣົງ))
left|400px|
ອ້າງອິງ
ໝວດ:ປະເທດກຳປູເຈຍ ກ ກ
ສະຕໍເບີລີພລິນຊ໌
ສະຕໍເບີລີພລິນຊ໌ ( Strawberry Prince ຄຳເຄົ້າ: ສຕຣໍເບີຣີພຣິນຊ໌) ຫຼືຊື່ທີ່ຮູ້ຈັກເປັນ ສຸໂຕປຸລິ ແມ່ນວົງດົນຕີຊາຍລ້ວນຊາວຍີ່ປຸ່ນ ຜົນງານສ່ວນໃຫຍ່ທີ່ພວກເພິ່ນເຮັດແມ່ນເຜີຍແຜ່ ວິດີໂອ ເພງ ການຖ່າຍທອດສົດ ແລະອື່ນໆເປັນຕົ້ນ ວົງດົນຕີນີ້ຖືກກໍ່ຕັ້ງເມື່ອປີ 2016 ສະມາຊິກມີທັ້ງ 6 ຄົນເຊັ່ນ ໂຄລອນ ເຈລ ຊາໂຕມິ ນານາໂມລິ ລິອິນຸ ແລະຣູດ
ອ້າງອິງ
ໝວດ:ວົງດົນຕີຍີ່ປຸ່ນ
ບ້ານທ່າຊ້າງ
ບ້ານ ທ່າຊ້າງ, ມ. ປາກງື່ມ, ນະຄອນຫຼວງວຽງຈັນ Thaxang village, Pakngeum district, Vientiane capital, Lao PDR.
ບ້ານດັ່ງກ່າວໄດ້ຈັດຕັ້ງເປັນບ້ານມາໄດ້ກວ່າ 40 ປີແລ້ວ, ໂດຍພື້ນຖານແລ້ວປະຊາຊົນທັງໝົດແມ່ນເປັນຊົນເຜົ່າເມີ້ຍ, ທີ່ໄດ້ມີຖີ່ນຖານຍົກຍ້າຍມາຈາກເມືອງປາກກະດີງ, ແຂວງບໍລິຄຳໄຊ.
ໂດຍເຂົາເຈົ້າໄດ້ຖີເອົາການກະສິກຳ ເປັນຫຼັກໃນການປະກອບອາຊິບ ເຊີ່ງໃນປະຈຸບັນນີ້ແມ່ນໄດ້ຈັດຕັ້ງກຸ່ມຜະລິດພືດຜັກປອດສານພືດ ເຊີ່ງໄດ້ມີການເຮັດເປັນກຸ່ມກ້ອນ ທີ່ສ້າງເປັນລາຍຮັບຫຼັກຂອງຄອບຄົວ ໃນປະຈຸບັນກໍ່ຖືວ່າເປັນລາຍຮັບທີ່ດີ, ເຮັດໃຫ້ຫຼາຍຄອບຄົວຫຼຸດພົ້ນອອກຈາກຄວາມທຸກຍາກ, ບ້ານທ່າຊ້າງ ໄດ້ເປັນບ້ານພັນທະນາ ແລະ ບ້ານວັດທະນາ ຂອງ ມ. ປາກງື່ມ, ກໍ່ຄືນະຄອນຫຼວງວຽງຈັນ.
ວັນຄູແຫ່ງຊາດ
ສຳລັບປະເທດລາວເຮົາ ເມື່ອເວົ້າເຖີງ ການສອນ-ການຮຽນຫຼືເວົ້າລວມແມ່ນການສຶກສາຖ້າຈະປຽບທຽບບາດກ້າວເລີ່ມຕົ້ນຂອງພວກເຮົາ ກັບການຂະຫຍາຍຕົວຂອງໂລກໃນເວລານັ້ນແມ່ນພວກເຮົາຍັງຢູ່ຫ່າງໄກຈາກໂລກຫຼາຍທີ່ສຸດ. ຕົວຢ່າງ: ບັນດາປະເທດເອີລົບຕາເວັນຕົກເຊັ່ນ: ອັງກິດ ແລະຝຣັ່ງໃນສະຕະວັດທີ່ ໑໒ ປະຊາຊົນໄດ້ຫັນຈາກການກະສິກຳ ກາຍມາຍຶດຖືອາຊີບການຄ້າ, ເກິດມີຕົວເມືອງການຄ້າ ແລະຕົວເມືອງອຸດສາຫະກຳແລ້ວ. ກົງກັນຂ້າມຢູ່ປະເທດລາວຂອງພວກເຮົາ ໃນສະຕະວັດທີ່ ໑໔ ເຈົ້າຟ້າງຸ່ມກະສັດອົງທຳອິດຂອງລາວພຽງແຕ່ໄດ້ນຳເອົາສາສະໜາພຸດເຂົ້າມາເຜີຍແຜ່, ເຮັດໃຫ້ປະເທດເຮົາມີວັດວາອາຣາມຊື່ງຖືວ່າເປັນໂຮງຮຽນແຫ່ງທຳອິດສຳລັບເດັກນ້ອຍລາວ, ອາດເວົ້າໄດ້ວ່າ ອິດທິພົນທາງສາສະໜາໄດ້ສົ່ງຜົນສະທ້ອນເຖີງພໍ່ແມ່ ແລະເດັກນ້ອຍລາວສູງທີ່ສຸດແລະແກ່ຍາວມາເປັນເວລາຫຼາຍຮ້ອຍປີ ດັ່ງທີ່ສະແດງໃຫ້ເຫັນໃນເບື້ອງຕົ້ນແມ່ນພໍ່ແມ່ເປັນຄູເພື່ອສິດສອນລູກຂອງຕົນຢູ່ໃນຄອບຄົວ ໂດຍເອົາປະສົບການຂອງຕົນຢູ່ໃນວຽກງານປະຈຳວັນ, ຂະນົບທຳນຽມຮິດຄອງປະເພນີຕາມຄວາມເຊືອຖືມາເປັນການສຶກສາລູກ ເພື່ອໃຫ້ຮູ້ຈັກອອກແຮງງານ, ກາຍເປັນຜູ້ສືບທອດທີ່ບໍລິສຸດຂອງພໍ່ແມ່ຕາມຄວາມເຊືອຖື.
ເປົ້າໝາຍສູງໄປກວ່ານັ້ນແມ່ນສົ່ງລູກເຂົ້າໄປບວດ ຫຼືເປັນສັງກະລີຢູ່ວັດ ເພື່ອຮໍ່າຮຽນຂຽນອ່ານ,ຮຽນຮູ້ຫຼັກວິຊາ ແລະລິດເດດມົນຄາຖາ ໂດຍແມ່ນຄູບາອາຈານເປັນຜູ້ສອນ ແລະສົ່ງຄວາມຮູ້ເຊັ່ນ: ຈະລິຍະທຳ, ການວາດແຕ້ມ, ການປັ້ນ, ການຄວັດລະບາຍສີ, ຢາພື້ນເມືອງ, ວິຊາອາຄົມຕະຫຼອດເຖີງລະບຽບວິໄນຕ່າງໆທີ່ພະພຸດທະເຈົ້າທີ່ໄດ້ກ່າວໄວ້ເປັນຄຳສອນ. ຮູບການຮຽນ ການສອນຢູ່ວັດເວລານັ້ນແມ່ນບໍ່ທັນໄດ້ກ່າວເຖີງຊັ້ນ ແລະລະດັບສຳລັບຜູ້ຮຽນ ແຕ່ຖືເອົາຊັ້ນຈາກການບວດ ມາເປັນການຕີເປັນລາຄາ ເຖີງລະດັບຄວາມຮູ້. ພາຍຫຼັງພວກລ່າເມືອງຂື້ນຝຣັ່ງເສດໄດ້ມາຍຶດຄອງລາວໃນປີ ຄ.ສ. ໑໘໙໓ ເປັນຕົ້ນມາ ພວກເຂົາເຈົ້າບໍ່ໄດ້ເອົາໃຈໃສ່ເຖີງການຂະຫຍາຍໂຮງຮຽນຢູ່ໃນປະເທດລາວພໍເທົ່າໃດ. ມາເຖີງປີ ຄ.ສ. ໑໙໐໕ ທົ່ວປະເທດມີໂຮງຮຽນພຽງແຕ່ສອງແຫ່ງຄື: ຫຼວງພະບາງ ແລະວຽງຈັນ. ຄົນລາວທີ່ໄດ້ເຂົ້າຮຽນແມ່ນມີໜ້ອຍເຕັມທີ່. ໃນຈຳນວນດັ່ງກ່າວ ໄດ້ມີຄົນລາວຊື່ ທ້າວຄຳ ໄດ້ຮຽນຈົບຫ້ອງທີ່ I (ປ.໖).
ປີ ຄ.ສ ໑໙໑໓ ຄູຄຳ ໄດ້ສອນຢູ່ໂຮງຮຽນ ຕັບໂຟແຣງ (ປີແອ ຕັບໂຟແຣງ) ລວມມີຄູລາວ ໓ ຄົນ. ມາເຖີງກາງເດືອນພະຈິກ ປີ ຄ.ສ. ໑໙໒໐ ຂະບວນການຕໍ່ສູ້ຂອງປະຊາຊົນລາວ ນຳໂດຍນາຍຄູຄຳໄດ້ລະເບິດຂື້ນຢູ່ວຽງຈັນ, ການຕໍ່ສູ້ໄດ້ດຳເນີນໄປຢ່າງຮູນແຮງ ຄູຄຳໄດ້ຖຶກພວກຝຣັ່ງຈັບ ແລະນຳຕົວໄປຂັງຄຸກ. ພາຍຫຼັງຖຶກຄຸມຂັງໄດ້ໄລຍະໜື່ງ ນາຍຄູຄຳໄດ້ໂຕນອອກຈາກຄຸກ ແລ້ວຂ້າມແມ່ນຳ້ຂອງໄປອາໄສຢູ່ນຳພີ່ນ້ອງທີ່ບາງກອກ (ປະເທດໄທ).
ການຕໍ່ສູ້ຂອງປະຊາຊົນລາວບັນດາເຜົ່າ ເພື່ອຕ້ານກັບລັດທິລ່າເມືອງຂື້ນແບບໃໝ່ຂອງຈັກກະພັດພາຍນອກແລະຜູ້ຮຸກຮານ ໄດ້ຮັບໄຊຊະນະ ແລະ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ຮັບການສະຖາປານາຂື້ນໃນວັນທີ່ ໒ ທັນວາ ໑໙໗໕ ເຫດການປະຫວັດສາດດັ່ງກ່າວກໍ່ໄດ້ເປັນເງືອນໄຂເອື້ອອຳນວຍໃຫ້ແກ່ການສຶກສາຂອງລາວ ໄດ້ຮັບການພັດທະນາ,ໂຮງຮຽນໄດ້ຂະຫຍາຍຕົວຢ່າງໄວວາຈາກຕົວເມືອງໄປສູ່ຊົນນະບົດ. ລູກຫຼານຂອງປະຊາຊົນບັນດາເຜົ່າໄດ້ເຂົ້າຮໍ່າຮຽນຢູ່ໃນໂຮງຮຽນ, ປະເທດຊາດພວກເຮົາກໍ່ໄດ້ຮັບການສະໜັບສະໜູນຈາກບັນດາປັນຍາຊົນ,ຜູ້ຊົງຄຸນວຸດທິ, ບັນດາຄູອາຈານ ແລະຜູ້ທີ່ມີນຳ້ໃຈຮັກຫອມປະເທດຊາດ ຮັກບ້ານເກີດເມືອງນອນ, ຜູ້ທີ່ມີຄວາມຮູ້ ຄວາມສາມາດ ມີປະສົບການໃນລະບົບການສຶກສາທີ່ຫຼາກຫຼາຍ ຜ່ານການອົບຮົມມາຈາກຫຼາຍພາກສວ່ນລວມທັງພາຍໃນແລະຕ່າງປະເທດ ໄດ້ຮວ່ມແຮງກັນທັງກາຍໃຈເຂົ້າໃນການສົ່ງເສີມແລະສ້າງສາພັດທະນາບ້ານເມືອງ ເຂົາເຈົ້າເຫຼົ່ານັ້ນໄດ້ປະກອບສ່ວນພັດທະນາຄວາມຮູ້ຢ່າງຮອບດ້ານ ນຳເອົາລະບົບການສຶກສາທີ່ມີເຕັກນິກວິທະຍາສາດ ວິທະຍາການອັນໃໝ່ທັນສະໄໝເຂົ້າໃນທຸກໆຂະແໜງການ ເພື່ອຄວາມຈະເລີນກ້າວໜ້າໄປສູ່ລະດັບສາກົນ ນຳເອົາຄວາມສົມບູນພູນສຸກມາສູ່ປະຊາຊົນລາວບັນດາເຜົ່າກໍ່ຄືຄວາມຮຸ່ງເຮືອງສີວິໄລຂອງຊາດເປັນກາ້ວໆມາ, ຊື່ສຽງຂອງຄູໄດ້ຕິດພັນກັບຂະບວນວິວັດແຫ່ງການພັດທະນາປະເທດຊາດເປັນຕົ້ນມາໃນແຕ່ລະຍຸກສະໄໝ, ດັ່ງນັ້ນ, ເພື່ອເຮັດໃຫ້ຄວາມສຳນຶກເຖີງຄຸນງາມຄວາມດີຂອງຄູໃນສັງຄົມ ໄດ້ກາຍເປັນພຶດຕິກຳໃນຕົວຈິງ ຈື່ງເຫັນມີຄວາມຈຳເປັນຈະຕ້ອງກຳນົດໃຫ້ມີວັນຄູແຫ່ງຊາດລາວ. ໂດຍກຳນົດເອົາວັນເຂົ້າຮັບລາຊະການ ເພື່ອເປັນຄູຂອງນາຍຄູຄຳ, ຊື່ງແມ່ນຄູຜູ້ທີ່ມີສັນຊາດລາວຄົນທຳອິດ ແລະກຳນົດວັນທີ່ ໗ ຕຸລາເພື່ອເປັນວັນຄູແຫ່ງຊາດລາວ.
ວັນຄູແຫ່ງຊາດລາວໄດ້ຖືກປະກາດໃຊ້ຕັ້ງແຕ່ວັນທີ ໗ ຕຸລາ ປີ ໑໙໙໔ ເປັນຕົ້ນມາ ຈົນຮອດປັດຈຸບັນເມື່ອຮອດວັນທີ ໗ ຕຸລາທຸກປີຈະມີພິທີການເລົ່າປະຫວັດ ແລະອວຍພອນຄູຂຶ້ນໃນທຸກໂຮງຮຽນທົ່ວປະເທດ.
ປານຣະວັດ ກິດຕິກອນຈະເຣີນ
ປານຣະວັດ (ຊື່ເດີມ: ອະພິເຊດ) ກິດຕິກອນຈະເລີນ (ปาณรวัฐ กิตติกรเจริญ หรือ อภิเชษฐ์ กิตติกรเจริญ) ມີຊື່ຫຼີ້ນວ່າ ບິ໊ກ ນັກຮ້ອງ ນັກສະແດງຊາວໄທ ສະມາຊິກວົງດົນຕີ ດີທູບີ ເກີດວັນທີ່ 2 ທັນວາ ຄ.ສ. 1982 ແລະເສຍຊີວິດວັນທີ່ 9 ທັນວາ ຄ.ສ. 2007 ຂະນະອາຍຸ 25 ປີ
ປະຫວັດ
"ປານຣະວັດ ກິດຕິກອນຈະເລີນ" ມີຊື່ເດີມວ່າ "ອະພິເຊດ ກິດຕິກອນຈະເລີນ" ຫຼື "ບິ໊ກ" ເກີດເມື່ອວັນພະຫັດທີ່ 2 ທັນວາ ຄ.ສ. 1982 ເວລາ 9.30 ນ. ແມ່ນລູກຊາຍຄົນດຽວຂອງນາຍອຸດົມແລະນາງຍຸພາ ກິດຕິກອນຈະເລີນ
ເຂົ້າວົງການດ້ວຍການປະກວດຮ້ອງໃນໂຄງການ Panasonic Star Challange ໂດຍໃຊ້ເພງ "ງົມເຂັມໃນທະເລ" ຂອງ ໂດມ ປະກອນ ລັມ ໃນການປະກວດ ແລະມີຜົນງານຖ່າຍແບບກັບຖ່າຍໂຄສະນາຕາມລຳດັບກ່ອນຈະມາເປັນໜຶ່ງສະມາຊິກວົງດີທູບີ ບິ໊ກມີສາມາດໃນການຄວງພອງໄຟແລະກະໂດດລອດຫ່ວງໄຟ ເຊິ່ງລາວເຄີຍສະແດງໃນລາຍການ ສະມາຄົມຊົມດາວ ກັບ ຕີ10 ຕາມລຳດັບ
ຂະນະທີ່ດີທູບີກຳລັງໂດ່ງດັງ ບິ໊ກປະສົບອຸບັດຕິເຫດຂັບລົດຍົນສ່ວນຕົວຕົກຄູນ້ຳ ວັນອັງຄານ ທີ່ 22 ກໍລະກົດ ຄ.ສ. 2003 ເຊິ່ງລາວມີອາການນ້ຳຄຳທ່ວມປວດແຕ່ການຮັກສາເປັນໄປໄດ້ດ້ວຍດີເມື່ອລາວຮູ້ສຶກໂຕສາມາດທັກທາຍແຟນເພງໄດ້ອີກຄັ້ງ ກ່ອນກາຍເປັນຝັນຮ້າຍເມື່ອບິ໊ກໂຄມ່າກ່ອນແພດກວດພົບເຊື້ອຮາ Scedosporium ໃນສະໝອງໃນ ວັນພຸດ ທີ່ 6 ສິງຫາ ຄ.ສ. 2003 ເຊິ່ງມີໂອກາດຮອດຊີວິດພຽງ 0.01% ເທົ່ານັ້ນ ແລະໄດ້ປ່ຽນຊື່ເປັນ ປານຣະວັດ ເຊິ່ງເປັນຊື່ຂໍພະລາຊະທານຈາກສົມເດັດພະຍານນະສັງວອນ ສົມເດັດພະສັງຄະລາດ ມີຄວາມໝາຍວ່າ"ຜູ້ມີຊີວິດຢູ່ຕາມຄຳຂໍ" ເພື່ອເປັນສິລິມົງຄົນ
ພາຍຫຼັງການຮັກສາດ້ວຍວັກຊີນສະເພາະໂຮກແລະໄດ້ຮັບກຳລັງໃຈຢ່າງຫຼາຍ ບິ໊ກຮອດຊີວິດແລະອອກຈາກຫ້ອງໄອຊີຍູໃນເວລາຕໍ່ມາ ແຕ່ກາຍເປັນເຈົ້າຊາຍນິດທາເຊິ່ງສ້າງຄວາມເສົ້າໂສກແກ່ແຟນເພງຢ່າງແສນສາຫັດ
ບິ໊ກໄດ້ເສຍຊີວິດລົງເມື່ອ ວັນອາທິດ ທີ່ 9 ທັນວາ ຄ.ສ. 2007 ເວລາ 9.30ນ. ດ້ວຍອາການຕິດເຊື້ອໃນກະແສເລືອດທາງປອດທີ່ໂຮງໝໍສິລິລາດ ຫຼັງເປັນເຈົ້າຊາຍນິດທາຈາກອຸບັດຕິເຫດທາງລົດຍົນເຖິງ 4 ປີ
ການສຶກສາ
ມະຫາວິທະຍາໄລ : ປີ 2 ຄະນະນິເທດສາດ ມະຫາວິທະຍາໄລກຸງເທບ ພາກວິຊາວິທະຍຸໂທລະທັດ ສາຂາຮູບເງົາ
ການເສຍຊີວິດຂອງບິ໊ກ
ເວລາ 01:00 ນ. ຂອງຄືນວັນທີ່ 22 ກໍລະກົດ ຄ.ສ. 2003 ລາວໄດ້ຂັບລົດຍົນບີເອັມດັບເບິ້ນຍູລຸ້ນ 318 ໝາຍເລັກທະບຽນ ວພ 4973 ກຸງເທບມະຫານະຄອນ ຂອງລາວແລະມີເພື່ອນໂດຍສານໄປດ້ວຍໜຶ່ງຄົນ ເພື່ອກັບບ້ານຫຼັງຈາກສະແດງຄອນເສີດເສັດ ແຕ່ກັບປະສົບອຸບັດຕິເຫດລົດພິກຄວ່ຳຕົກລົງໄປໃນຄູ່ນ້ຳຖະໜົນສີນະຄະລິນ ຈັງຫວັດສະໝຸດປາການ ຕຳລວດ ສພ.ອ.ເມືອງສະໝຸດປາການ ຈຶງນຳທັ້ງຄູ່ສົ່ງໂຮງໝໍ
ໂດຍທາງຕົ້ນສັງກັດ ຄື ບໍລິສັດ ອາຣ໌ເອສ ຈຳກັດ (ມະຫາຊົນ) ໄດ້ຈັດຄອນເສີດພິເສດໃນຊື່ "ດີທູບີ ເດອະ ເນເວີຣ໌-ເອັນດິ້ງ ຄອນເສີດ : ທຣິບູຕ ທູ ບິ໊ກ ດີທູບີ" ຂຶ້ນໃນວັນທີ່ 6 ມີນາ ຄ.ສ. 2004 ທີ່ຫໍປະຊຸມໃຫຍ່ ມະຫາວິທະຍາໄລທຳມະສາດ ທ່າພະຈັນ ເພື່ອເປັນການລະລຶກເຖິງບຶ໊ກ ແລະຖືເປັນການຍຸດຕິວົງດີທູບີ ໂດຍລາຍໄດ້ຈາກການຈັດຄອນເສີດເມື່ອຫັກຄ່າໃຊ້ຈ່າຍແລ້ວ ໄດ້ມອບໃຫ້ຄອບຄົວຂອງບິ໊ກ ເພື່ອເປັນຄ່າໃຊ້ຈ່າຍໃນການຮັກສາອີກດ້ວຍ
ສ່ວນອາການຂອງລາວເບື້ອງຕົ້ນຍັງເປັນໄປໄດ້ດ້ວຍດີ ຍັງມີຄວາມຮູ້ສຶກຕົວດີ ແຕ່ບໍ່ດົນ ກໍຕ້ອງນອນໂດຍບໍ່ຮູ້ສະຕິ ເພາະສະໝອງຖືກເຊື້ອໂຮກທີ່ມາຈາກນ້ຳເນ່າໃນຄູຖືກທຳລາຍ ແຟນເພງທີ່ຊາບຂ່າວເຊິ່ງສ່ວນໃຫຍ່ເປັນເດັກໄວລຸ້ນຍິງ ຕ່າງພາກັນໄປຍາມແລະຮ້ອງໄຫ້ເປັນກຸ່ມຈຳນວນຫຼາຍກຸ່ມໜຶ່ງ ການຮັກສາ ຄະນະແພດໄດ້ພະຍາຍາມຊ່ວຍຊີວິດລາວດ້ວຍການໃຫ້ຍາແລະຜ່າຕັດຢູ່ຫຼາຍຄັ້ງ ລວມເຖິງຍາຕົວໃໝ່ທີ່ເພິ່ງມີການຜະລິດອອກມາ ແຕ່ກໍເຮັດໄດ້ພຽງຊ່ວຍບໍ່ໃຫ້ເສຍຊີວິດເທົ່ານັ້ນ ແຕ່ສະໝອງກໍຍັງບໍ່ຮັບຮູ້ໃດໆ ທັ້ງສິ້ນ ໄດ້ຍ້າຍທີ່ຮັກສາໄປຫຼາຍແຫ່ງ ແລະຕ້ອງນອນຮັກສາຕົວຢູ່ດົນເຖິງ 4 ປີ ໂດຍມີ ນາຍແພດ ມະນູນ ລີຊະເຫວງວົງ ເປັນແພດເຈົ້າຂອງໄຂ້ ເຊິ່ງຄະນະແພດຜູ້ຮັກສາໄດ້ເປີດຖະແຫຼງຂ່າວ ຖະແຫຼງຄວາມຄືບໜ້າຂອງອາການເປັນລະຍະໆ ຈົນກະທັ່ງເວລາ 09:00 ນ. ຂອງວັນທີ່ 9 ທັນວາ ຄ.ສ. 2007 ລາວກໍໄດ້ເສຍຊີວິດລົງທີ່ໂຮງໝໍສິລິລາດ ດ້ວຍອາການຕິດເຊື້ອໃນກະແສເລືອດ ລວມອາຍຸໄດ້ 25 ປີ ກັບ 1 ສັບດາ
ແລະຄອບຄົວກິດຕິກອນຈະເລີນກໍໄດ້ຮັບພະມະຫາກະລຸນາສູງສຸດ ເມື່ອໄດ້ຮັບພະລາຊະທານເພີງສົບຈາກສົມເດັດພະເຈົ້າຢູ່ຫົວມະຫາວະຊິລາລົງກອນ ບະດິນທະລະເທບພະຍະວະຮາງກູນ ຂະນະຍັງຊົງເປັນສົມເດັດພະບໍລົມໂອລະສາທິລາດ ສະຫຍາມມະກຸດລາຊະກຸມານ ລວມທັ້ງພະເຈົ້າຫຼານເທີ ພະອົງເຈົ້າສິລິວັນວະລີນາລີລັດ ສະເດັດແທນພະອົງມາພະລາຊະທານເພີງສົບ ໃນວັນທີ່ 20 ມີນາ ຄ.ສ. 2007 ໂດຍຕະຫຼອດວັນມີຜູ້ຄົນເປັນຈຳນວນຫຼາຍມາຮ່ວມໄວ້ອາລັຍບິ໊ກເປັນຄັ້ງສຸດທ້າຍ ມີຫຼາຍຄົນທີ່ຢູ່ທີ່ວັດໜາມແດງຈົນກະທັ່ງໄດ້ຮັບຄຳຍືນຍັນຈາກເຈົ້າໜ້າທີ່ທາງວັດໜາມແດງວ່າສົບໄດ້ເຜົາໝົດແລ້ວ ຈຶງແຍກຍ້າຍກັນກັບບ້ານ ແລະໃນວັນທີ່ 21 ມີນາ ຄ.ສ. 2007 ຄອບຄົວແລະຄົນໄກ້ຊິດ ໄດ້ນຳອັດຖິຂອງບິ໊ກ ໄປລອຍອັງຄານທີ່ຈັງຫວັດປະຈວບຄີລີຂັນ
ແມ້ທຸກວັນນີ້ລາວຈະເສຍຊີວິດໄປແລ້ວ ແຕ່ແຟນຄລັບແລະຄົນໄກ້ຊິດ ກໍຍັງແວະໄປຍາມຄອບຄົວກິດຕິກອນຈະເລິນ ໂດຍມີງານທຳບຸນຄົບຮອບວັນຄ້າຍວັນເສຍຊີວິດໃນວັນທີ່ 9 ທັນວາ ຂອງທຸກໆ ປີ ໂດຍມີແດນ ວໍລະເວດ ແລະ ບີມ ກະວີ ມາຮ່ວມງານທຳບຸນນີ້ດ້ວຍ ເລິ່ມຂຶ້ນໃນປີ ຄ.ສ. 2007
ແຫຼ່ງຂໍ້ມູນອື່ນ
ໝວດ:ບຸກຄົນທີ່ເກີດໃນປີ ຄ.ສ. 1982 ໝວດ:ບຸກຄົນທີ່ເສຍຊີວິດໃນປີ ຄ.ສ. 2007 ໝວດ:ບຸກຄົນທີ່ເສຍຊີວິດແລ້ວ ໝວດ:ເສຍຊີວິດຈາກອຸບັດຕິເຫດທາງຖະໜົນໃນປະເທດໄທ ໝວດ:ນັກຮ້ອງໄທ ໝວດ:ນັກຮ້ອງຊາຍຊາວໄທ ໝວດ:ນັກສະແດງໄທ ໝວດ:ບອຍແບນໄທ ໝວດ:ບຸກຄົນຈາກຈັງຫວັດສະໝຸດປາການ ໝວດ:ສິລະປິນສັງກັດອາຣ໌ເອສ ໝວດ:ພຸດທະສາສະນິກກະຊົນຊາວໄທ ໝວດ:ບຸກຄົນຈາກຄະນະນິເທດສາດ ມະຫາວິທະຍາໄລກຸງເທບ ໝວດ:ບຸກຄົນຈາກໂຮງຮຽນອັດສັມຊັນ ສະໝຸດປາການ
ວັດວາອາຮາມ
ຈາກປາກຕໍ່ປາກ, ບ້ານເມືອງນ້ອຍສະໄຫມກ່ອນເປັນບ້ານທີ່ຮຸ່ງເຮືອງ ແລະ ຮັ່ງມີ, ປະຊາກອນບ້ານສ່ວນໃຫ່ຍແມ່ນຍ້າຍມາຈາກຖິ່ນອື່ນ(ຄົນອີ່ສານ)ສະນັ້ນພາສາປາກເວົ້າຈຶ່ງຕ່າງກັບຄົນວຽງຈັນ. ຕາມການບອກເລົ່າ ວ່າສະໄຫມກ່ອນ ມີວັດເຖິງ 9 ວັດດ້ວຍກັນ, ແຕ່ເນື່ອງຈາກເວລາຜ່ານໃປຍ້ອນຊີວິດການເປັນຢູ່ທີ່ຍ້າກຂື້ນ ແລະ ຍ້ອນຈຳນວນພະສົງໃນວັດກໍ່ຫນ້ອຍລົງ ວັດວາກໍ່ບໍ່ໄດ້ຮັບການບູລະນະ ຈຶ່ງເຮັດໃຫ້ປະຈຸບັນ ເຫລືອພຽງ 3 ວັດໃຫຍ່ເຊັ່ນ :
ຕົ້ນຂີ້ເຫລັກ
ຕົ້ນຂີ້ເຫລັກແມ່ນຕົ້ນໄມ້ເຂດຮອ້ນທີ່ສາມາດກິນໃບມັນໄດ້,ໂດຍສະເພາະໃບອອ່ນເຊິ່ງເປັນອາຫານຫລັກຂອງຄົນລາວ ໃບຂີ້ເຫລັກມີລົດຊາດຂົມໃນເວລາຍັງດິບແລະຕອ້ງຕົ້ມມັນໃຫ້ຈືດແລະຖ່າຍນ້ຳສອງສາມຄັ້ງແລະປະກອບອາຫານ.
ໄກ່ຕີ
ໄກ່ຕີກໍຄືໄກ່ຊະນິດໜຶ່ງທີ່ມີຮູບຮ່າງໃຫ່ຍສູງແລະແມ່ນພັນສຳລັບໄວ້ເພື່ອການຕໍ່ສູ້ ປົກະຕິໄກ້ຕີໂຕຜູ້ຈະມີຂົນໜອ້ຍຕາມກ້ານຄໍແລະຂາແລະມີເດືອຍາວເຊິ່ງເປັນອາວຸດປະຈຳຕົວ.
ຜັກຄະ
ຜັກຄະແມ່ນຜັກຊະນິດໜຶ່ງທີ່ມີກິ່ນເໝັນປົກກະຕິຄົນລາວເອົາໃສ່ແກງໜໍ່ໄມ້.
ເອັນເອຊເຄ
ປະຫວັດ
ໝວດ:ສື່ມວນຊົນ ໝວດ:ສະຖານີໂທລະພາບໃນປະເທດຍີ່ປຸ່ນ ໝວດ:ຜູ້ຜະລິດລາຍການຂ່າວ ໝວດ:ການແຜ່ສັນຍານ
ຄຳເມືອງ
ການໃຊ້ອັກສອນລາວແທນສຽງ
ກ (ᨠ) ຂ (ᨡ) ຂຣ (ᨢ) ຄ (ᨣ) ຄຣ (ᨤ) ງ (ᨦ) ຈ (ᨧ) ᨨ ຊ (ᨩ) ຊຣ (ᨪ) ᨫ ᨬ ᨭ ᨮ ᨯ (ດ) ᨰ ᨱ ᨲ (ຕ) ᨳ (ຖ) ᨴ (ທ) ᨵ (ທຣ) ᨶ (ນ) ᨷ (ບ) ᨸ (ປ) ᨹ (ຜ) ᨺ (ຝ) ᨻ (ພ) ᨼ (ຟ) ᨽ (ພຣ) ᨾ (ມ) ᨿ (ຍ) ᩁ (ຣ) ᩃ (ລ) ᩅ (ວ) ᩆ ᩇ ᩈ (ສ) ᩉ (ຫ) ᩊ ᩋ (ອ) ᩌ (ຮ) ᩀ (ຢ) ᩂ ᩄ ᩓ (ແລ) ᩔ (ສສ)
ຫງ (ᩉ᩠ᨦ) ໜ (ᩉ᩠ᨶ) ໝ (ᩉ᩠ᨾ) ຫຍ (ᩉ᩠ᨿ) ຫຼ (ᩉᩖ) ຫວ (ᩉ᩠ᩅ)
ການປຽບທຽບສຽງກັບສອນລາວ
ທີ່ໃຊ້ໂຕອັກສອນຕ່າງກັນທຽບໄດ້ດັ່ງນີ້
ສະຫຼະ
ມີສຽງຄືກັນກັບລາວ
ແຫຼ່ງຂໍ້ມູນອື່ນ
ຄຳເມືອງ ຄຳເມືອງ
ປະເທດລາວໃນໂອລິມປິກລະດູຮ້ອນ 2008
ປະເທດລາວໄດ້ເຂົ້າຮ່ວມ ການແຂ່ງຂັນກິລາ ໂອລິມປິກລະດູຮ້ອນ 2008 (2008 Summer Olympics) ທີ່ນະຄອນຫລວງ ປັກກິ່ງ ປະເທດຈີນ, ໂດຍໄດ້ຮັບທຶນຊ່ອຍເຫລືອ ຈາກອົງການໂອລິມປິກສາກົນ (IOC).
ປະເທດລາວສົ່ງນັກກິລາຈໍານວນ 4 ຄົນ, ໃນຈໍານວນ 2 ປະເພດກິລາ:
ພັນລະຍາ
ພັນລະຍາ ຫລື ເມຍ ແມ່ນຜູ້ຍິງທີ່ໄດ້ແຕ່ງງານແລ້ວ ໃນພະໄຕປີດົກ ເພິ່ນ ແບ່ງພັນລະຍາອອກເປັນ 7 ປະເພດ ດັ່ງນີ້:
ປະເພດ1. ວະທະກາພັລຍາ (ພັນລະຍາເພັດຊະຄາດ) ຄືພັນລະຍາ ທີ່ບໍ່ໄດ້ຢູ່ກິນດ້ວຍຄວາມພໍໃຈ ມັກດູຫມິ່ນ ແລະ ທຳລາຍສາມີ
ປະເພດ2. ໂຈຣີພັລຍາ (ພັນລະຍານິໄສໂຈນ) ຄືພັນລະຍາທີ່ລ້າງຜານຊັບສົມບັດ ເອົາເງິນຜົວໄປຈ່າຍ ໂດຍບໍ່ສົນໃຈ ທີ່ຈະທ້ອນ
ປະເພດ3. ອັຍຍາພັລຍາ (ພັນລະຍານິໄສນາຍ) ຄືພັນລະຍາທີ່ຂີ້ຄ້ານ ຫຍາບຄາຍ ມັກຂົ່ມສາມີ
ປະເພດ4. ມາຕາພັລຍາ (ພັນລະຍາແບບແມ່) ຄືພັນລະຍາທີ່ຫວັງດີ ເອົາໃຈໃສ່ ເບິ່ງແຍງສາມີ ປະຢັດຊັບຊ່ວຍສາມີ
ປະເພດ5. ພຄິນີພັລຍາ (ພັນລະຍາແບບນ້ອງສາວ) ຜູ້ນີ້ ແມ່ນຮູ້ຈັກເຄົາລົບ ເກງໃຈ ແລະ ຄ້ອຍຕາມສາມີ
ປະເພດ6. ສຂີພັລຍາ (ພັນລະຍາແບບສະຫາຍ) ເປັນແບບຫມູ່ເພື່ອນ ເປັນຄູ່ຄິດ ຄູ່ໃຈ
ປະເພດ7. ທາສີພັລຍາ (ພັນລະຍາແບບຂ້າທາດ) ຍອມຢູ່ໃຕ້ອຳນາດ ສາມີ ຮ້າຍດ່າຕົບຕີ ກໍ່ບໍ່ໂຕ້ຕອບ
ລິ້ງທີ່ກ່ຽວຂ້ອງ
http://www.pnomsin.com/?p=64
ນັດຖະຣິກາ ທຳມະປີດານັນ
ນັດຖະລິກາ ທຳມະປີດານັນ (ณัฐริกา ธรรมปรีดานันท์) (ເດີມຊື່ ນັດຖິກາ ຫຼື ນັດຖິກາ) (นัฏฐิกา หรือ ณัฏฐิกา) ຫຼື ນ້ຳຜຶ້ງ ຫຼື ນ້ຳເຜິ່ງ ເກີດເມື່ອວັນທີ 22 ເມສາ ຄ.ສ. 1978 ແມ່ນ ນັກສະແດງຊາວໄທແລະອະດີດຜູ້ປະກາດຂ່າວ
ປະຫວັດ
ນັດຖະລິກາ ທຳມະປີດານັນ ຫຼື ນ້ຳຜຶ້ງ ຫຼື ນ້ຳເຜິ່ງ ເດີມມີຊື່ຈິງວ່າ ນັດຖິກາ ຫຼື ນັດຖິກາ ເກີດເມື່ອວັນເສົາທີ 22 ເມສາ ຄ.ສ. 1978 ທີ່ໂຮງໝໍເປົາໂລ ແມ່ນບຸດສາວຂອງນາຍວິຊິດ ທຳມະປີດານັນເຊິ່ງເຮັດວຽກປະຈຳກ່ຽວກັບກົດໝາຍ ກັບນາງເສລີລັດ ທຳມະປີດານັນ ນ້ຳຜຶ້ງມີພີ່ນ້ອງທັງໝົດ 5 ຄົນ ໂດຍນາງແມ່ນບຸດຄົນທີ 3 ນາງມີປູ່ເປັນຊາວຈີນທີ່ອົບພະຍົບມາຍັງປະເທດໄທ ສ່ວນມານດາຂອງນາງມີເຊື້ອສາຍເຊື້ອສາຍລາວຫຼວງພະບາງ
ແຫຼ່ງຂໍ້ມູນອື່ນ
ໝວດ:ບຸກຄົນທີ່ເກີດໃນປີ ຄ.ສ. 1978 ໝວດ:ບຸກຄົນທີ່ຍັງມີຊີວິດຢູ່ ໝວດ:ບຸກຄົນຈາກບາງກອກ ໝວດ:ຊາວໄທເຊື້ອສາຍຈີນ ໝວດ:ຊາວໄທເຊື້ອສາຍລາວ ໝວດ:ນັກສະແດງໄທ ໝວດ:ບຸກຄົນຈາກຄະນະນິເທດສາດ ມະຫາວິທະຍາໄລກຸງເທບ ໝວດ:ນັກສະແດງລະຄອນໂທລະທັດຍິງຊາວໄທ
ປະເທດຫວຽດນາມ
ສາທາລະນະລັດ ສັງຄົມນິຍົມ ຫວຽດນາມຫລືປະເທດຫວຽດນາມ(ຫວຽດນາມ: Cộng hòa xã hội chủ nghĩa Việt Nam ກົ່ງ ຫວ່າ ສາ ໂຫ່ຍ ຈູ໋ ຫງຽ ຫວຽດ ນາມ) ແມ່ນປະເທດໃນອາຊີຕາເວັນອອກສຽງໃຕ້ ຢູ່ຕາເວັນອອກສຸດຂອງແຫຼມອິນດູຈີນ ທາງທິດຕາເວັນຕົກ ມີພົມແດນຕິດປະເທດຈີນ ລາວ ແລະກໍາປູເຈຍ ແລະທາງທິດຕາເວັນອອກແລະໃຕ້ ມີພົມແດນຕິດອ່າວຕົງຈິງ ທະເລຈີນໃຕ້ ແລະອ່າວໄທ. ມີປະຊາກອນປະມານ 94.6 ລ້ານຄົນໃນ ຄ.ສ. 2016 ເຊິ່ງມີປະຊາກອນຫຼາຍທີ່ສຸດເປັນອັນດັບ 13 ຂອງໂລກແລະຫຼາຍປັນອັນດັບ 9 ຂອງອາຊີ. ນະຄອນຫຼວງມີຊື່ວ່າຮ່າໂນ້ຍ ເຊິ່ງແຕ່ງຕັ້ງໃຫ້ເປັນນະຄອນຫຼວງ ຕັ້ງແຕ່ຫວຽດນາມເໜືອແລະໃຕ້ໂຮມກັນໃນ ຄ.ສ. 1976. ເມືອງໃຫຍ່ສຸດໃນປະເທດແມ່ນເມືອງໂຮ່ຈິມິນ.
ທາງເໜືອຂອງປະເທດເຄີຍເປັນສ່ວນນຶ່ງຂອງຈັກກະວັດຈີນກວ່າພັນປີ ຕັ້ງແຕ່ 111 ປີກ່ອນຄະລິດສະສັກກະຫຼາດເຖິງ ຄ.ສ. 938. ລັດຕົ້ນເດີມຂອງຫວຽດນາມກໍ່ຕັ້ງຂຶ້ນເມື່ອປະມານປີ 938 ຫຼັງຫວຽດນາມຜາບແພ້ຈີນໃນສົງຄາມທາງເຮືອຢູ່ແມ່ນ້ຳບັ່ກດັງ. ຈາກນັ້ນ ຫວຽດນາມແລະຈັກກະພັດຫວຽດນາມກໍຈະເລີນຮຸ່ງເຮືອງແລະເລີ່ມແຜ່ຜາຍອິດທິພົນເຂົ້າໄປໃນອາຊີອາຄະເນ, ແຕ່ພໍເຖິງໄລຍະກາງສະຕະວັດທີ 19 ຫວຽດນາມກໍຕົກເປັນອິນດູຈີນຂອງຝະລັ່ງ.
ຫຼັງການຍຶດຄອງຂອງຍີ່ປຸ່ນໃນ ຄ.ສ. 1940 ຫວຽດນາມສູ້ຮົບກັບຝະລັ່ງໃນສົງຄາມອິນດູຈີນຄັ້ງທີນຶ່ງ ເມື່ອວັນທີ 2 ກັນຍາ ໂຮ່ຈິມິນປ່າວຮ້ອງການແຕ່ງຕັ້ງສາທາລະນະລັດປະຊາທິປະໄຕຫວຽດນາມ. ໃນປີ ຄ.ສ. 1954 ຫວຽດນາມຜາບແພ້ຝະລັ່ງຢ່າງເດັດຂາດໃນການຮົບຢູ່ດຽນບຽນຟູ ແລະເຮັດໃຫ້ຫວຽດນາມແຍກເປັນສອງປະເທດ ແມ່ນ ຫວຽດນາມເໜືອ (ສາທາລະນະລັດປະຊາທິປະໄຕຫວຽດນາມ) ແລະ ຫວຽດນາມໃຕ້ (ສາທາລະນະລັດຫວຽດນາມ). ຕໍ່ມາຄວາມຂັດແຍ້ງລະຫວ່າງ 2 ປະເທດຕື່ມຄວາມຮຸນແຮງຈົນກາຍເປັນສົງຄາມຫວຽດນາມຕັ້ງແຕ່ ຄ.ສ. 1955-1975.
ພາຍລຸນມາ ຫວຽດນາມໂຮມປະເທດແລະຢູ່ພາຍໃຕ້ລັດຖະບານກອມມູນິດ ເຊິ່ງປະເທດຍັງມີຄວາມຍາກຈົນແລະໂດດດ່ຽວທາງການເມືອງ. ຢ່າງໃດກໍດີ ໃນ ຄ.ສ. 1986 ພັກຄອມມິວນິດຫວຽດນາມເລີ່ມສ້ອມແປງເສດຖະກິດແລະການເມືອງ ເຮັດໃຫ້ຫວຽດນາມເລີ່ມເຂົ້າຮ່ວມກັບເສດຖະກິດໂລກ. ໃນ ຄ.ສ. 2000 ໄດ້ສ້າງຄວາມພົວພັນທາງການທູດກັບທຸກປະເທດ ແລະຕັ້ງແຕ່ ຄ.ສ. 2000 ອັດຕາການເຕີບໂຕທາງເສດຖະກິດຂອງຫວຽດນາມ ກໍຖືວ່າແມ່ນປະເທດທີ່ມີອັດຕາການເຕີບໂຕສູງສຸດໃນໂລກ ແມ່ນ ການສ້ອມແປງເສດຖະກິດໄດ້ປະສົບຄວາມສຳເລັດ ຈຶ່ງເຮັດໃຫ້ສາມາດເຂົ້າຮ່ວມກັບອົງການການຄ້າໂລກໄດ້ໃນ ຄ.ສ. 2007 ແລະນອກຈາກນີ້ ຍັງໄດ້ເປັນສະມາຊິກຂອງຄວາມຮ່ວມມືທາງເສດຖະກິດອາຊີ-ປາຊີຟິກແລະອົງການລະຫວ່າງປະເທດຂອງກຸ່ມປະເທດທີ່ໃຊ້ພາສາຝະລັ່ງອີກນຳ.
ໝວດ:ປະເທດຫວຽດນາມ ຫ ຫ
ລາຍຊື່ສັດລ້ຽງລູກດ້ວຍນ້ຳນົມໃນລາວ
ນີ້ແມ່ນລາຍຊື່ຂອງ ຊະນິດຂອງສັດລ້ຽງລູກດ້ວຍນ້ຳນົມທີ່ຖືກບັນທຶກໄວ້ໃນລາວ. ມີສັດລ້ຽງລູກດ້ວຍນ້ຳນົມ 178 ຊະນິດໃນ ລາວ, ໃນນັ້ນ ມີ 4 ຊະນິດມີຄວາມສ່ຽງຂັ້ນວິກິດຕໍ່ການສູນພັນ, 8 ຊະນິດໃກ້ຈະສູນພັນ, 23 ເກືອບຢູ່ໃນຂອບເຂດໃກ້ສູນພັນ ແລະ ອີກ 2 ຊະນິດເກືອບຢູ່ໃນຂອບເຂດສ່ຽງຕໍ່ການສູນພັນ. 1 ຊະນິດໄດ້ຖືກຖະແຫຼງໃນກອງປະຊຸມຄັ້ງຫຼ້າສຸດຂອງສະຫະພັນສາກົນເພື່ອການອະນຸລັກທຳມະຊາດ (IUCN).
ປ້າຍຂໍ້ມູນຕໍ່ໄປນີ້ໃຊ້ເພື່ອຈຳແນກສະຖານະການອະນຸລັກຂອງແຕ່ລະຊະນິດຕາມການກຳນົດຂອງ IUCN:
ອັນດັບ: ກະແຕ
ກະແຕເປັນສັດລ້ຽງລູກດ້ວຍນ້ຳນົມຂະໜາດນ້ອຍທີ່ເປັນສັດພື້ນເມືອງຢູ່ໃນປ່າເຂດຮ້ອນຂອງອາຊີຕາເວັນອອກສ່ຽງໃຕ້. ເຖິງແມ່ນວ່າຈະຖືກເອີ້ນວ່າກະແຕ (treeshrew), ແຕ່ວ່າພວກມັນບໍ່ແມ່ນ shrew (ໜູຜີ) ແທ້ ແລະ ກໍບໍ່ໄດ້ອາໄສຢູ່ເທິງຕົ້ນໄມ້ເລີຍ.
ອັນດັບ: ວານອນ
ອັນດັບວານອນປະກອບດ້ວຍ ມະນຸດ ແລະ ຍາດໃກ້ຊິດທີ່ສຸດຄື: ລີເມີ, ລີງລົມ, ລີງ, and ລີງບໍ່ມີຫາງ.
ອັນດັບ: ອັນດັບສັດແຂ້ວແຫ້ນ
ສັດແຂ້ວແຫ້ນເປັນອັນດັບທີ່ໃຫຍ່ທີ່ສຸດຂອງສັດລ້ຽງລູກດ້ວຍນ້ຳນົມ, ເຊິ່ງກວມເອົາເຖິງ 40% ຂອງຊະນິດທັງໝົດ. ພວກມັນມີແຂ້ວໜ້າໜຶ່ງຄູ່ໃນຄາງກະໄຕເທິງ ແລະ ຄາງກະໄຕລຸ່ມ ທີ່ສືບຕໍ່ຂະຫຍາຍຂຶ້ນເລື້ອຍໆ ແລະ ຈະຖືກເຮັດໃຫ້ສັ້ນລົງດ້ວຍການແຫ້ນ. ສັດແຂ້ວແຫ້ນສ່ວນຫຼາຍແມ່ນມີຂະໜາດນ້ອຍ ເຖິງແມ່ນວ່າໂຕ ຄາປີບາຣາ ຈະສາມາດມີນ້ຳໜັກໄດ້ເຖິງ 45 ກິໂລກຣາມ (100 ປອນ).
ອັນດັບ: ກະຕ່າຍ (l)
ອັນດັບກະຕ່າຍປະກອບດ້ວຍສອງຕະກຸນຄື: ຕະກຸນກະຕ່າຍ (ກະຕ່າຍປ່າ ແລະ ກະຕ່າຍ), ແລະ ກະຕ່າຍຫູສັ້ນ (ໄພກາ). ເຖິງແມ່ນວ່າພວກມັນຈະຄ້າຍຄືກັບສັດແຂ້ວແຫ້ນ, ແລະ ຖືກຈັດໝວດໝູ່ເປັນ ຕະກຸນໃຫຍ່ ໃນອັນດັບນັ້ນຈົນເຖິງຕົ້ນສະຕະວັດທີ 20, ແຕ່ຫຼັງຈາກນັ້ນມາພວກມັນກໍໄດ້ຖືກແຍກອອກມາເປັນອັນດັບໃໝ່ຕ່າງຫາກ. ພວກມັນແຕກຕ່າງຈາກສັດແຂ້ວແຫ້ນໃນດ້ານລັກສະນະທາງຟີຊິກຫຼາຍຢ່າງ ເຊັ່ນ ມີແຂ້ວໜ້າສອງຄູ່ຢູ່ໃນຂາກະໄຕເທິງ ໃນຂະນະທີ່ສັດແຂ້ວແຫ້ນມີພຽງແຕ່ຄູ່ດຽວ.
ອັນດັບ: ເໝັ້ນ (Erinaceomorpha) (ເໝັ້ນ ແລະ ໜູຜີປ່າ)
ອັນດັບເໝັ້ນປະກອບດ້ວຍຕະກູນດຽວຄື ຕະກູນເໝັ້ນ (Erinaceidae), ເຊິ່ງປະກອບດ້ວຍ ເໝັ້ນ ແລະ ໜູຜີປ່າ. ເໝັ້ນມີລັກສະນະພິເສດຄືລຳຕົວປົກຄຸມດ້ວຍໜາມແຫຼມ ໃນຂະນະທີ່ໜູຜີປ່າມີລັກສະນະຄ້າຍຄືໜູູທີ່ມີຂະໜາດລຳໂຕໃຫຍ່.
ອັນດັບ: ຕຸ່ນ (Soricomorpha) (ໜູຜີ, ຕຸ່ນ ແລະ ໂຊເລນໂນດອນ)
ສັດໃນອັນດັບນີ້ມີຮູບຮ່າງຄ້າຍຄືໜູຜີ ແລະ ກິນແມງໄມ້ເປັນອາຫານ. ໜູຜີ ແລະ ເຊເລນໂນດອນມີຮູບຮ່າງຄ້າຍຄືໜູ ໃນຂະນະທີ່ຕຸ່ນເປັນສັດນັກຂຸດດິນທີ່ລຳຕົວຕຸ້ຍປ້ອມ.
ອັນດັບ: ເຈຍ
ລັກສະນະພິເສດຂອງເຈຍແມ່ນຂາຄູ່ໜ້າທີ່ໄດ້ພັດທະນາກາຍມາເປັນປີກ, ເຊິ່ງໄດ້ເຮັດໃຫ້ມັນກາຍເປັນສັດລ້ຽງລູກດ້ວຍນ້ຳນົມຈຳພວກດຽວທີ່ສາມາດບິນໄດ້ໂດຍທຳມະຊາດ. ເຈຍເປັນຊະນິດທີ່ກວມເອົາເຖິງ 20% ຂອງສັດລ້ຽງລູກດ້ວຍນ້ຳນົມທັງໝົດ.
ອັນດັບ: ລິ່ນ (pangolins)
ອັນດັບລິ່ນປະກອບດ້ວຍລິ່ນ 8 ຊະນິດ. ລິ່ນເປັນສັດກິນມົດ ມີເລັບທີ່ແຂງແຮງ, ມີດັງ ແລະ ປາກທີ່ຍາວອອກໄປທາງໜ້າ ແລະ ມີລິ້ນທີ່ຍາວ ເຊິ່ງເປັນລັກສະນະທົ່ວໄປທີ່ພົບໄດ້ໃນຊະນິດຂອງສັດກິນມົດອື່ນໆ.
ອັນດັບ: ວານ ແລະ ໂລມາ (Cetacea)
ອັນດັບວານ ແລະ ໂລມາ (Cetacea) ຮວມມີ ວານ, ໂລມາ ແລະ ພໍພອຍ. ສັດລ້ຽງລູກດ້ວຍນ້ຳນົມຈຳພວກນີ້ໄດ້ປັບຕົວສຳລັບການອາໄສຢູ່ໃນນ້ຳຢ່າງສົມບູນທີ່ສຸດ ໂດຍມີຮູບຮ່າງສ້ວຍຍາວ, ຮ່າງກາຍທີ່ເກືອບຈະບໍ່ມີຂົນເລີຍ ເຊິ່ງໄດ້ຮັບການປົກປ້ອງດ້ວຍຊັ້ນໄຂມັນໜາ. ສ່ວນຂາໜ້າ ແລະ ຫາງກໍໄດ້ປັບປ່ຽນສຳລັບການເຄື່ອນທີ່ໃນນ້ຳ.
ອັນດັບ: ສັດກິນຊີ້ນ (Carnivora) (carnivorans)
ມີສັດລ້ຽງລູກດ້ວຍນ້ຳນົມຫຼາຍກວ່າ 260 ຊະນິດໃນລາວ, ເຊິ່ງສ່ວນໃຫຍ່ດຳລົງຊີວິດດ້ວຍການກິນຊີ້ນ. ພວກມັນມີໂຄງກະໂຫຼກຫົວ ແລະ ແຂ້ວທີ່ມີເອກະລັກ.
ອັນດັບ: ອັນດັບສັດຕີນກີບຄີກ (Perissodactyla) (odd-toed ungulates)
ສັດຕີນກີບຄີກເປັນສັດລ້ຽງລູກດ້ວຍນ້ຳນົມທີ່ກິນພືດ. ໂດຍປົກກະຕິແລ້ວ ສັດຈຳພວກນີ້ຈະມີຂະໜາດໃຫຍ່ໄປຈົນເຖິງໃຫຍ່ຫຼາຍ ແລະ ມີກະເພາະອາຫານທີ່ບໍ່ຊັບຊ້ອນ ພ້ອມທັງມີກີບກາງທີ່ໃຫຍ່.
ອັນດັບ: ສັດຕີນກີບຄູ່ (Artiodactyla) (even-toed ungulates)
ສັດຕີນກີບຄູ່ແມ່ນສັດລ້ຽງລູກດ້ວຍນ້ຳນົມທີ່ມີນິ້ວຕີນເປັນກີບສອງອັນ ແລະ ເປັນສັດກິນພືດ ເຊິ່ງແຕກຕ່າງຈາກສັດຕີນກີບຄີກທີ່ມີນິ້ວຕີນເປັນກີບສາມອັນ. ມີສັດຕີນກີບຄູ່ຈຳນວນ 220 ຊະນິດ ເຊິ່ງໃນນັ້ນລວມມີສັດຕີນກີບຄູ່ຈຳນວນຫຼາຍທີ່ສຳຄັນຕໍ່ເສດຖະກິດຂອງມະນຸດ.
ຮີດສິບສອງຄອງສິບສີ່
ຮີດສິບສອງ ຄອງສິບສີ່ ຮີດສິບສອງ ຄອງສິບສີ່
“ຮີດ​ສິບ​ສອງ​ຄອງ​ສິບ​ສີ່” ​ແມ່ນ​ແນວທາງ​ການ​ປະພຶດ​ປະຕິບັດ​​ ທີ່​ເຈົ້າຟ້າ​ງຸ່ມມະຫາລາດ ​ໄດ້​ກຳນົດ​ຂຶ້ນ ພາຍຫຼັງທີ່​ທ້ອນ​ໂຮມບັນດາ​ຫົວ​ເມືອງ​ລາວ​ເຂົ້າ​ເປັນ​ອານາຈັກ​ລ້ານ​ຊ້າງ​ເອກະ ​ພາບ. ຈຸດປະສົງ​ກໍ​ແມ່ນ​ເພື່ອ​​ໃຫ້​ປະຊາ​ຊົນ​ທີ່​ເຊື່ອ​ຖື​ຜີ​ສາງ​ນາງ​​ໄມ້​ທີ່​ ງົມງວາຍ ​ໃຫ້​ມານັບຖື​ສາສະໜາ​ພຸດ ​ໂດຍ​ມີ​ແນວທາງປະຕິບັດ ຄື ຮີດ​ສິບ​ສອງ​ຄອງ​ສິບ​ສີ່​ແທນ.
ຮີດ​ສິບ​ສອງ
​     ໃນ​ແຕ່ລະ​ເດືອນ​ຂອງ​ປີ​ໜຶ່ງ ຈະ​ມີ​ການ​ເຮັດບຸນ​ປະ​ເພນີ​ຂອງ​ພຸດທະ​ສາສະ​ນິກະ​ຊົນ​ທີ່​ແຕກ​ຕ່າງ​ກັນ​ໄປ ​ເຊິ່ງສະ​ແດງ​ໃຫ້​ເຫັນ​ເຖິງ​ຄວາມ​ຮູ້​ບຸນຄຸນ​ຕໍ່​ສິ່ງ​ສັກສິດ ທີ່​ຊ່ວຍ​ໃຫ້​ຕົນ​ເອງ​ມີ​ຊີວິດການ​ເປັນ​ຢູ່​ທີ່​ດີ. ຮີດ​ສິບ​ສອງ​ປະກອບ​ມີ:
1.ເດືອນຈຽງ(ເດືອນໜຶ່ງ)ບຸນນິມົນພະສົງເຂົ້າກໍາ. ຊ່ວງທີ່ຈັດແມ່ນເດືອນໜຶ່ງລາວຕາມປະຕິທິນຈັນທະລະຄະຕິ.ລັກຊະນະແລະເນື້ອໃນໃຈຄວາມຂອງບຸນນີ້ກໍ່ແມ່ນເພື່ອເຮັດໃຫ້ພະສົງອົງຂະເຈົ້າໄດ້ມີເວລາປະຕິບັດສະມະຖະແລະວິປັດສະນາຢ່າງເຕັມທີ່ໂດຍບໍ່ຫຍຸ້ງກ່ຽວກັບກິດຈະການພາຍນອກເລີຍ,ເພາະວ່າສະໄໝທີ່ຮີດສິບສອງຄອງສິບສີ່ຮຸ່ງເຮືອງນັ້ນພະສົງອົງເຈົ້າຈະວຸ້ນວາຍກັບວຽກງານຂອງຄາລະວາດເສຍເປັນສ່ວນໃຫຍ່ຈົນເຮັດໃຫ້ບໍ່ມີເວລາໄດ້ປະຕິບັດເພື່ອຄວາມຈະເລີນໃນສິນໃນທໍາຂອງຕົວເອງເທົ່າທີ່ຄວນ.ຫຼັງຈາກຄົບກໍານົດແລ້ວກໍ່ຈະມີການປະຊຸມສົງແລ້ວເຮັດພິທີສາລະພາບບາບສໍາຫຼັບຜູ້ທີ່ບໍ່ມີບາບມາສາລະພາບກໍ່ຈະເປີດໃຈໃຫ້ເພືອນສະຫະທໍາມິດທີ່ເປັນພະດ້ວຍກັນສາມາດຕໍາໜິຕິຕຽນຕົນດ້ວຍເຫດແລະຜົນເພື່ອຈະໄດ້ເອົາຄໍາຕິຕຽນນັ້ນໄປພັດທະນາຕົວເອງໃຫ້ດີຂຶ້ນ.
4.ເດືອນສີ່ເຮັດບຸນພະເວດ ຊ່ວງທີ່ຈັດແມ່ນປະມານເດືອນສີ່ລາວຕາມປະຕິທິນຈັນທະລະຄະຕິ,ລັກຊະນະແລະເນື້ອໃນຂອງງານແມ່ນການເຮັດພິທີ(ສົມມຸດ)ແຫ່ພະເວດສັນດອນແລະນາງມັດທີເຂົ້າມາທີ່ວັດ,ເຊິ່ງໄດ້ມີການປະດັບປະດາໄວ້ຄອຍຖ້າເປັນທີ່ຮຽບຮ້ອຍແລ້ວ(ເປັນການສົມມຸດວ່າແຫ່ພະເວດເຂົ້າວັງ).ຫຼັງຈາກນັ້ນກໍ່ຈະມີການຟັງເທດພະເວດສັນດອນເພື່ອປູກຈິດສໍານຶກໃຫ້ບຸກຄົນມີນໍ້າໃຈເສຍສະຫຼະເອົາປະໂຫຍດຂອງສ່ວນລວມເປັນໃຫຍ່ກວ່າປະໂຫຍດສ່ວນຕົວ.
5.ເດືອນຫ້າເຮັດບຸນສົງພະຫຼືບຸນປີໃໝ່ລາວ; ຊ່ວງທີ່ຈັດແມ່ນເດືອນຫ້າລາວຕາມປະຕິທິນຈັນທະລະຄະຕິ,ລັກຊະນະແລະເນື້ອໃນຂອງງານໂດຍທົ່ວໄປແລ້ວຈະຈັດກັນຢ່າງເປັນທາງການຢູ່ສາມວັນແຕ່ໃນບາງທ້ອງຖິ່ນອາດຈະຈັດກັນເຈັດວັນ.ບຸນນີ້ຈະຕ້ອງມີການປະກວດແລະຈັດຂະບວນແຫ່ນາງສັງຂານນໍາແຕ່ວ່າປັດຈຸບັນນີ້ມີພຽງບາງພື້ນທີ່ເທົ່ານັ້ນທີ່ຍັງເຮັດຂະບວນແຫ່ຢູ່.ແລະບຸນສົງພະນີ້ກໍ່ເປັນບຸນສະຫຼອງຂຶ້ນປີໃໝ່ຂອງລາວອີກດ້ວຍ.
6.ເດືອນຫົກເຮັດບຸນບັ້ງໄຟ ຊ່ວງທີ່ຈັດແມ່ນເດືອນຫົກລາວຕາມປະຕິທິນຈັນທະລະຄະຕິ,ເຊິ່ງເປັນຊ່ວງກ່ອນລະດູເຮັດນາຈະມາເຖິງ,ລັກຊະນະແລະເນື້ອໃນຂອງງານແມ່ນຈະມີການຈູດບັ້ງໄຟກັນຢ່າງຫຼວງຫຼາຍ.ເນື່ອງຈາກວ່າຄົນລາວຍຸກກ່ອນອາໃສຫາລ້ຽງຊີບດ້ວຍການເຮັດນາເປັນຫຼັກ,ຄວາມອຸດົມສົມບູນຂອງເຂົ້າໃນນາຈຶ່ງເປັນຄວາມຫວັງທີ່ຍິ່ງໃຫຍ່ທີ່ສຸດຂອງພວກເຂົາ,ເພື່ອບໍ່ໃຫ້ເກີດເຫດເພດໄພຕ່າງໆຂຶ້ນແກ່ເຂົ້າໃນນາຂອງພວກເຂົາຈຶ່ງໄດ້ເຮັດພິທີຈູດບັ້ງໄຟເພື່ອບູຊາເທບພະເຈົ້າແຫ່ງຄວາມອຸດົມສົມບູນຂຶ້ນມາ,ເພື່ອໃຫ້ທ່ານພໍໃຈແລ້ວປະທານຄວາມອຸດົມສົມບູນໃຫ້ແກ່ເຂົ້າໃນນາຂອງພວກເຂົາຢ່າງເຖິງທີ່ສຸດ.